
Cilj ovog rada je analiza očuvanih zidnih oslika nastalih između 11. i 13. stoljeća u Istri s 
posebnim naglaskom na fragmente koji su sačuvani na većoj zidnoj površini poput onih u crkvi 
svetog Mihovila u Kloštru, crkvi svetog Martina u Svetom Lovreču Pazenatičkom ili crkvi svetog 
Jeronima u Humu. U radu se razmatraju formalne i stilske karakteristike sačuvanih oslika, ali i 
njihove prethodne interpretacije ponuđene od strane stručnjaka koji su se njima bavili. Analiza 
navedenih istarskih oslika predstavlja uporište za interpretaciju sačuvanih ostataka zidnog oslika 
u krčkom Kaštelu. I ovom osliku pristupilo se na isti način: pregledom povijesnih okolnosti za 
koji je ponuđena ikonografska interpretacija i moguća datacija. 

1. Uvod 


Istarski je poluotok prostor na kojemu se očuvao velik broj zidnih oslika nastalih između 11. i 
13. stoljeća. Njihova vrijednost utoliko je veća uzmemo li u obzir činjenicu da su očuvani oslići 
toga razdoblja na prostoru čitave Europe vrlo rijetki. Unatoč tome, od tekstova i doktorske 
disertacije Branka Fučića ovi oslići bili su praktički neobrađivani izuzmemo li radove koji se 
bave formalnim karakteristikama oslika. Tek se Nikolina Maraković u svojoj doktorskoj 
disertaciji posvetila interpretaciji navedenih oslika u kontekstu njima istovremene europske 
umjetnosti i kulture. Heterogenost formalnih karakteristika sačuvanih oslika ukazuje na 
geografski vrlo raznovrsne centre koji su utjecali na romaničku umjetnost Istre. 

Premda je navedenim oslićima u posljednje vrijeme posvećena velika pažnja, kako na 
području znanosti o umjetnosti tako i na području razvoja svijesti o njihovoj važnosti kao dijela 
kulturne i povijesne baštine, činjenica je da još uvijek postoji određen broj oslika na području 
Istre i Kvarnera koji su zbog svoje oštećenosti ili neupućenosti stručnjaka još uvijek 
neinterpretirani i nevalorizirani. 

Tijekom posjeta krčkom Kaštelu 2014. promatrala sam tada nedavno pronađene ostatke 
zidnog oslika, što me potaklo da se u diplomskom radu posvetim upravo zidnom slikarstvu 
nastalom između 11. i 13. stoljeća. 

Prvi dio rada posvećen je povijesnim okolnostima koje su utjecale na razvoj umjetnosti i 
njezinih specifičnosti u Europi te poglavito onima koje su utjecale na ista događanja u Istri. 

U drugom dijelu rada analiziraju se zidni oslići Istre nastali između 11. i 13. stoljeća, proučavaju 
se povijesne okolnosti njihova nastanka, arhitektonski okvir unutar kojega se oslići nalaze I 
formalne karakteristike pojedinih prikaza. Također, ponuđene su usporedbe s europskim centrima 
koji su identificirani kao mogući uzori za nastanak istarskih zidnih slika te su uspoređena 
mišljenja različitih autora koji su ih proučavali. 

U trećem dijelu rada razmatraju se povijesne okolnosti nastanka krčkog Kaštela i freske čiji 
su ostatci sačuvani u jednom njegovom dijelu. Na temelju formalne, ikonografske i stilske 
analize, kao i usporedbama s istarskim zidnim oslićima datiranim u period između 11. i 13. 
stoljeća ponuđena je moguća interpretacija i moguća datacija prikaza. 

Rad je popraćen i vizualnim materijalom koji je integriran u tekst. 

2. Srednjovjekovno razumijevanje umjetnosti 


Srednji vijek doveo je do velikih promjena u poimanju umjetnosti, ljepote, forme i estetskog 
doživljaja uopće u odnosu na antiku. Razumijevanje navedenih promjena ključno je za 
razumijevanje umjetnosti srednjeg vijeka uopće. 

Premda je pred kraj antike, poglavito u helenizmu pojam umjetnosti poprimio značaj blizak 
suvremenom, prihvaćanje kršćanstva vratilo ga je ponovno na rano poimanje. Naglasak na 
moralnosti koji je prevladavao u srednjovjekovnom periodu ostavljao je vrlo malo prostora za 
umjetničku slobodu. Srednjovjekovni mislioci poput Pseudo-Areopagita lijepim su smatrali samo 
ono što je stvoreno od Boga zbog čega se umjetnost promatrala kroz drugačije kanone od 
antičkog poimanja lijepog. Skolastički pogled na lijepo i umjetnost proizašao je iz ranih antičkih, 
poglavito Aristotelovih poimanja navedenih pojmova. Umjetnost ponovno označava “metodičnu 
proizvodnju obavljanu po pravilima.” 1 Naturalistički pristup koji je zapadna umjetnost preuzela 
kao naslijeđe antike, teološka doktrina je promijenila smatrajući da su priroda i čovjek božje 
kreacije čime su upravo oni simboli božanske prirode. 

Srednjovjekovlje dovodi do promjene u shvaćanju još jednog pojma- forme. 2 Naime, latinski 
pojam forme zamijenio je grčke pojmove morfe koji se odnosio na vidljive forme i eidos koji se 
odnosio na pojmovne forme te ih izjednačio. Srednjovjekovni mislioci raspravljali su o suštini 
pojma forme paralelno promišljajući o još jednom pojmu, pojmu ljepote. 3 

Poimanje ljepote u srednjem vijeku također je dijelom preuzeto iz antike gdje su lijepim smatrali 
pravilne proporcije i raspored dijelova u cjelini. Antički filozofi razvili su ovu teoriju prema kojoj 
je antički umjetnik naturalizmom težio fizičkoj ljepoti. Srednjovjekovna estetika 4 , premda se 
razvila na antičkim temeljima, bila je upravo suprotna antičkom naturalizmu. 5 Plotin je u svojim 
djelima započeo s nadopunjavanjem takozvane Velike teorije. Pisao je o ljepoti kao skladnom 
rasporedu dijelova, ali ne isključivo, odnosno smatrao je da lijepo može biti i ono što nije moguće 


1 Tatarkiewicz, Wladyslaw. Istorija šest pojmova: umetnost, lepo, forma, stvaralaštvo, podražavanje, estetski 
doživljaj. Beograd: Nolit, poslije 1976.,str. 105. 

2 Forma- vanjska strana, vanjština nekog predemeta; izgled, oblik. Unutarnji određujući i usavršavajući princip 
egzistencije bilo koje određene esencije (forma kao bit stvari i prva supstancija- Aristotel); figura, struktura. 
Preuzeto s: http://hjp.znanje.hr/, pristupljeno: 2.1.2016. 

3 Tatarkiewicz, W. (bilješka 1.), str. 105. 

4 Estetika- filozofska diciplina, učenje o lijepom kao vrijednom u umjetnosti i umjetničkom stvaralaštvu. Uopće 
smisao i bit umjetničkoga. Preuzeto s: http://hjp.znanje.hr/, pristupljeno: 2.1.2016. 

5 Osborne, Harold. Aesthetcs andArt Theory. London: Longmans, Green and Coltd, 1968., str. 86. 

rastaviti na dijelove poput svjetlosti, zvijezda ili zlata. Ovim pristupom na samom kraju antike 
razvila se dualistička teorija koju su prihvatili mnogi srednjovjekovni mislioci poput Pseudo- 
Dionizija koji u svom traktatu O božanskim imenima piše da “lijepo počiva na proporciji i sjaju”. 
U 13. stoljeću takva formula dobit će ime claritas. 6 Ljepota više nije bila zasebna vrednota već 
produžetak istine koja sjaji kroz symbol. 7 Sveti Augustin još je jedan srednjovjekovni mislilac koji 
se u svojim Ispovijestima posvetio pojmu ljepote koja tada prelazi u sferu osjeta 8 , a umjetnik 
prema takvom viđenju samo sakuplja tragove lijepoga. 9 Augustin je zaključio da je umjetnost 
izvan domena istine i laži, odnosno pisao je da umjetnost, da bi bila istinita, istovremeno mora 
biti i lažna. Objašnjava to na način da bi slika koja predstavlja primjerice konja mogla biti prava 
slika mora istovremeno prikazivati lažnog konja jer kada bi to bio pravi konj onda to ne bi bila 
slika. Srednjovjekovni mislioci smatrali su da je istina iznutra, a ljepota izvana. 10 Ovakvo 
viđenje forme i ljepote utjecalo je na način na koji su onodobni umjetnici stvarali, ne težeći više 
naturalističkom, fizioplastičnom prikazu već se njihov rad temeljio na ideji ideoplastičnosti. 

U srednjem vijeku dolazi do još jedne novine, razdvajanja pojma stvaranja odnosno stvaralaštva 
na dva dijela: izrazima creatio (ex nihil ) kojim se označava djelatnost jedino Boga (stvaranje ni iz 
čega) te izrazom facere koji označava ljudski rad (izrađivanje). 11 Čovjekova reprodukcija smatra 
se suprotstavljanjem stvaranju jer je Bog stvorio savršeni svijet. Ovakva podjela utjecala je na 
viđenje istine i ljepote što je još jednom poticalo stvaranje prema ideoplastičnom, a ne 
fizioplastičnom principu. 


6 Tatarkiewicz, W. (bilješka 1.), str. 121. 

7 Osborne, H. (bilješka 5.), str. 85. 

8 Osborne, H. (bilješka 5.), str. 86. 

9 Tatarkiewicz, W. (bilješka 1.), str. 240. 

10 Tatarkiewicz, W. (bilješka 1.), str. 293. 

n Tatarkiewicz, W. (bilješka 1.), str. 240. 

3. Istra, povijesni pregled 


Istarski je poluotok smješten na sjevernome dijelu Jadranskog mora, a oblikom podsjeća na 
trokut, čiji je prostor određen dvama morskim zaljevima: Tršćanskim na sjeverozapadnoj strani i 
Kvarnerskim sa istočne strane, dok uzvisine slovenskog Krasa i Ćićarije čine prirodnu među 
prema kopnu. Na njezinom prostoru još su se od prapovijesti formirala gradinska naselja, a u 
željeznom je dobu već bila gusto naseljena. 12 

Istarski kulturni prostor, baš kao i cjelokupni hrvatski kulturni i povijesni prostor, smješten je 
na liniji dodira europskog Istoka i Zapada te je kroz povijest bio ujedno most i razdjelnica između 
prometnih pravaca istoka i zapada te sjevera i juga. Na istarskom prostoru presijecali su se 
utjecaji Rimskog Carstva u čiji sastav Istra ulazi polovicom prvog stoljeća prije Krista, Bizanta, 
čija vladavina započinje 539. kada je Istra pridružena Istočnom Rimskom Carstvu, Slavena čiji su 
prvi prodori započeli 599. te srednje Europe čije se širenje intenziviralo za vladavine Franaka. 
Sve navedeno doprinijelo je kulturnoj raznolikosti prostora. 13 Kulturni pluralizam hrvatske 
likovne umjetnosti korespondira s istovremenim srednjeoeuropskim i zapadnoeuropskim 
kontekstom te se razvija kroz ista razdoblja poput predromanike, romanike, gotike, a kasnije 
renesanse i baroka. Ipak, već od srednjeg vijeka obilježili su ju hrvatski jezik te glagoljaštvo koji 
će se vrlo rano snažno nametnuti. 14 

Karlo Veliki za svojeg je vladanja proširio Franačku državu prodorima na područje Italije 
čime je došao do zapadne hrvatske granice. Godine 788., Karolinzi dolaze do istarskog 
poluotoka, a do završetka 8. stoljeća osvajaju čitavu Istru oduzimajući ju dotadašnjem 
bizantskom vladaru. 15 Vlast Franaka srušila je postojeće društveno-političko uređenje i donijela 
na područje Istre feudalni sustav, razvlašćujući dotadašnji povlašteni sloj lokalnih namjesnika i 
gradskih dostojanstvenika.. Novi veleposjednici postaju biskupi i klerici, sufragani akvilejskog 
patrijarha, koji kao saveznici franačkih vladara dobivaju prve velike feudalne posjede 16 


12 Travirka, Antun (ur.). Istra. Zadar: Forum, 2001., str. 12-15. 

Vujić, Antun (ur.). Istra. Enciklopedija opća i nacionalna. Zagreb: Pro Leksis, 2006., str. 210-211. 

13 Bertoša, Mirosalv. „Prašina “povijesti i civilizacijska dostignuća. Istra. Pula: Libar od grozda, str. 8-28. 
14 Supičić, Ivan. Hvatska i Europa. Povijesno-filozofijski osvrt. Hrvatska i Europa kultura, znanost i umjetnost, 
svezak 1. Zagreb: Školska knjiga, 2007., str. 13-34. 

15 Goldstein, Ivo. Između Bizanta, Jadrana i srednje Europe. Hrvatska i Europa: Rano doba hrvatske kulture, 
svezak 1. Zagreb: Školska knjiga, 2007., str. 169-180. 

16 Perica, Branko (ur.). Knjiga o Istri. Zagreb: Školska knjiga. 1968., str. 18-19, 129-130. 

prethodno oduzete dotadašnjim moćnicima. 17 Velik dio obradivih površina na korištenje su dobili 
i Slaveni, odnosno Hrvati koje su Franci naseljavali na područje Istre. 

Godine 952. Oton I. je, radi obrane od Mađara, furlansku markgrogoviju (kojoj je pripadala i 
Istra) pripojio Bavarskom Vojvodstvu čime na području Istre jača njemački utjecaj. 18 Njegov 
nasljednik Oton II. je 976. osnovao samostalno Koruško Vojvodstvo u koju je bila uključena i 
Istra (bez Bavarske) koja će unutar nje funkcionirati gotovo poput samostalne pokrajine kojom 
vladaju grofovi, markgrofovi i vojvode. 19 Istra je tijekom čitavog srednjeg vijeka bila prepuštena 
namjesnicima čije su gospoštije pomagale u obrani teritorija. Germanski vladari, stoljećima su 
potvrđivali i povećavali povlastice akvilejskih patrijarha čime je njihova moć sve više rasla. 20 

Nakon 1040. g. Istra je izdvojena iz Karanatskog vojvodstva Car Henrik III. dodijelio ju je 
kao feudalni posjed Ulriku I. Weimarskom koji dobiva i naziv markgrofa Istre. Zbog sudjelovanja 
u ratovima diljem Europe Ulrik I. je za svoje vladavine dugo izbivao iz Istre što je dovelo do 
slabljenja njegova utjecaja i uzdizanja lokalnih feudalnih gospodara. Do kraja 11. stoljeća Istrom 
su vladali feudalci njemačkog porijekla dok će moć crkvenih dostojanstvenika od polovice 11. 
stoljeća postepeno slabiti. Uzdizanje lokalnog plemstva oslabilo je položaj cara, bez čije su 
zaštite istarski gradovi ostali prepušteni samovolji biskupa i grofova, što ih je, uz povremene 
pljačkaške pohode Hrvata i Saracena, prisililo na sklapanje saveza s Mlečanima. 22 

Savezi gradova s Venecijom donekle su oslabili biskupe i feudalce te omogućili uzdizanje 
građanskog (trgovačkog i obrtničkog) sloja i stvaranje svojevrsne lokalne samouprave u okviru 
koje su komune same birale načelnike, konzule i ostale funkcionere. 23 U početku je slobodna 
trgovina s Mlečanima povoljno utjecala na razvoj poljoprivrede, ribolova i proizvodnje soli, no 
ukidanjem povlastica i uvođenjem sve većih poreza i davanja u svrhu održanja mira položaj 
gradova značajno je ugrožen. Ovakav razvoj događanja potaknuo je istarske gradove da se, nakon 
dugogodišnjeg savezništva, pobune protiv Mlečana, ali je pobuna rezultirala pobjedom Venecije i 


17 Levek, Maurizio. Slaveni vojvode Ivana. Zagreb: Leykam international, 2007., str. 106-110. 

18 Dukovski, Darko. Istra: kratka povijest dugog trajanja. Pula: Nova Istra, 2004., str. 44. 

Bertoša, Miroslav. Istra od 6. do 10. stoljeća. Šanjek, Franjo (ur.). Povijest Hrvata: srednji vijek. Zagreb: Školska 
knjiga, 2003., str. 124-127. 

19 Dukovski, D. (bilješka 18.), str. 44. 

20 Darovec, Darko. Pregled istarske povijesti. Pula: CASH, 1997., str. 25-37. 

Travirka, A. (bilješka 12.), str. 12-15. 

21 Bertoša, Miroslav (ur.). Istarska enciklopedija. Zagreb: Leksikografski zavod Miroslava Krleže, 2005., str, 896. 
Bertoša, M. (bilješka 18.), str. 128-131. 

22 Nežić, Dragutin. Iz istarske crkvene povijesti. Pazin: Josip Turčinović d.o.o., 2000., str. 141. 

23 Darovec, D. (bilješka 20.), str. 25-37. 

gubitkom privilegija istarskih gradova koji su se ponovno našli u nepovoljnom položaju. 24 

Za razliku od zapadne obale Istre i dijela zaleđa gradova koji su se slijedom opisanih 
okolnosti stavili pod vlast Serenissime, kontinentalni je dio poluotoka ostao u rukama germanskih 
feudalaca čiji su se posjedi povećavali u zamjenu za obranu granica carstva od mogućeg 
mletačkog širenja. U drugoj polovici 12. stoljeća velikim prostorom u središnjoj Istri gospodario 
je grof Meinhard von Schwarzenburg. Nasljednim pravom njegov je posjed pripao Goričkim 
grofovima, koji su ga proširili pripojivši mu još neka imanja. U blizini goričkih grofova u 12. 
stoljeću izdignut će se grofovi Devina koji su u Istru došli kao upravitelji (advokati) imanja 
akvilejskog patrijarha, no s vremenom će postati vlasnici velikih zemljišnih posjeda. Navedeni 
događaji ukazuju na činjenicu da se takozvana Istarska marka između 10. i 12. stoljeća raspala te 
su na ovom prostoru vladala brojna vlastelinstva. Gradske općine izgubile su većinu svojih 
posjeda u zaleđu, a samim time i vezu s unutrašnjosti dok su franački vladari postepeno 
smjenjivali i njihove gradske tribune i postavljali vlastite centarche. Ipak, među lokalnim 
patricijima birali su se locopositusi koji su bili neka vrsta upravitelja mjesta, kao i suci, što je 
omogućilo kontinuitet tradicije i specifičnosti pojedine gradske zajednice. U 13. stoljeću gradovi 
se počinju organizirati kao komune, a Istrom vladaju biskupi, imućni feudalci i patrijarsi čija moć 
ponovno raste nakon novih povlastica koje im dodjeljuje car 1220. g. Ovakav razvoj događaja 
navest će istarske gradove da u drugoj polovici 13. stoljeća ponovno obnavljaju saveze s 
Venecijom 

Kao što je iz prethodnog teskta vidljivo, zbog svog položaja i političke situacije, Istra je u 
ranom srednjem vijeku bila interesna sfera istočnih i zapadnih careva, a u razvijenome su se za 
njezino područje borili akvilejski i gradeški patrijarsi, germanski vladari i venecijanski duždevi. 
Do početka 13. stoljeća već su se jasno nazirale konture linije koja je razdvajala priobalni 
mletački posjed od kontinentalnog dijela pod vlašću grofova njemačkog porijekla. Takva je 
politička i teritorijalna podjeljenost, iako pogubna za gospodarski i demografski razvoj Istre, 
doprinjela širenju raznolikih kulturnih utjecaja na poluotoku. Zapadna obala i njezino zaleđe 
reflektiraju umjetnička strujanja koja su posredstvom Venecije dolazila s Istoka, dok se u 
središnjem i istočnom dijelu Istre jasno prepoznaju refleksi umjetničkih ukusa kontinentalne 
provenijencije, pod utjecajem salzburške nadbiskkupije kojoj su bili skloni germanski vlastodršci. 


24 Dukovski, D. (bilješka 18.), str. 51. 
Bertoša, M. (bilješka 18.), str. 371. 

3.1. Crkva u Istri 


Prve kršćanske zajednice pojavljuju se u Istri krajem 3. stoljeća kada su živjeli i prvi istarski 
sveci-mučenici (sveti Mauro, German, Servul i Sergije i dr.). Ipak, u ovom periodu kršćanske 
zajednice postojale su samo u gradovima i njihovoj široj okolici dok je u unutrašnjosti pučanstvo 
bilo poganskog vjerovanja. Snažno širenje kršćanstva dovelo je do rasta zajednica vjernika i 
osnivanja prvih biskupija u Istri koje započinje nakon 381. g. Pretpostavlja se da su već u 5. 
stoljeću u Istri postojale biskupije u današnjim gradovima Trstu, Poreču i Puli, a nedugo nakon 
njihova osnutka kreće val izgradnje sakralnih objekata. Istra i Venecija spadale su pod 
akvilejsku biskupiju kada kreće val izgradnje sakralnih objekata. Istra i Venecija spadale su pod 
akvilejsku nabiskupiju. Do kraja 6. stoljeća osnovane su i neke nove biskupije na području Istre. 

Porečka biskupija smatra se najstarijom istarskom biskupijom, a pretpostavlja se daje njen 
prvi biskup bio istarski svetac Mauro. Obuhvaćala je Poreštinu, Rovinjštinu i Motovunštinu te 
gradove Pazin, Stari Pazin, Žminj, Sveti Petar u Šumi, Kringu, Tinjan, Beram, Trviž, Zamask, 

r\r 

Grdoselo i Kašćergu. 

Pulska biskupija nešto je mlađa od Porečke, a obuhvaćala je Pulštinu, odnosno dekanate Pulu 
i Vodnjan, Labinštinu te gradove Kršan, Kožljak, Novu Vas, Vranju, Paz, Boljun, Lupoglav, 
Šumber te Libumiju. Tijekom povijesti njezine su se granice mijenjale pa su u određenim 
povijesnim trenucima obuhvaćale i Brseč, Mošćenice, Veprinac, Lovran, Klanu, Kastav i 
Rijeku. 27 

Okolnosti osnutka Pićanske biskupije nisu posve razjašnjene, a navodno je osnovana u 6. 
stoljeću. U 11. stoljeću je obuhvaćala labinski i riječki arhiđakonat, a do kraja 18. stoljeća, kad 
je ukinuta, zadržala je tek 11 župa. 29 

Biskupija u Novigradu osnovana je u 6. stoljeću, a ugašena je polovinom 19. stoljeća, kada su 
njizini neveliki posjedi između Umaga, Buja i Oprtlja pripojeni biskupiji u Trstu. 

Granice biskupija u Istri uglavnom su ustaljene u 12. stoljeću te se nisu značajnije mijenjale 

25 S ovim mišljenjem slaže se Ante Šonje, no s ovakvom interpretacijom ne slažu se svih znanstvenici. Prema: 

Bartolić, Marijan (ur.). Crkva u Istri. Pazin: Istarsko književno društvo Juraj Dobrila, 1999., str. 21-23. 

26 Bartolić, M. (bilješka 25.), str. 21-23. 

27 Bartolić, M. (bilješka 25.), str. 21-23. 

28 Milotić, Ivan. Pravni status i jurisdikcija Pićana od antike do srednjeg vijeka. Pićanska biskupija i Pićanština. 

Pazin, 2012., str. 41-49. 

29 Bartolić, M. (bilješka 25.), str. 22. 

30 Škunca, Slavko Josip. Prošlost crkve u Istri. Pazin, 2014., str. 54. 

do 18. stoljeća. 31 

Nakon što se nakon 538./539. g. našla pod bizantskom vlašću, Istra je potpala pod upravu 
Ravenskog egzarhata. U drugoj polovici 6. stoljeća počinje razdoblje stalnog previranja 
akvilejskog i gradeškog patrijarha oko jurisdikcije nad istarskim biskupijama. Uslijed brojnih 
društveno-političkih događanja Istra će potpasti pod Akvilejski patrijarhat. Sami patrijarsi 
podupirali su istarske feudalce, a neki od njih i sami su postali feudalcima na tom prostoru, čime 
su dodatno utjecali na događanja u Istri. Premda je područje Istre u 13. stoljeću bilo pod 
vladavinom markiza, područje goričkih grofova, obitelji Devin te akvilejskog patrijarha 
(akvilejskih patrijarh Berthold von Andechs-Meranski dobio je 1220. g. od njemačkog cara 
svjetovnu vlast nad svojim posjedima u Istri) bili su izvan njegove vlasti. Patrijarsi su bili 

Q Q 

duhovni vođe naroda na svojim područjima, ali su ujedno bili i vojni zapovjednici. Kraj moći 
patrijarha odredili su nakon 1420. g. Mlečani koji su, nakon pobjede nad ugarskim kraljem na 
čiju je stranu stao akvilejski patrijarh, samom pratrijarhu oduzeli sve posjede u Istri. 34 

Osim patrijarha, veliki utjecaj imali su i samostani koji su u svom vlasništvu imali brojne 
posjede, a koji su se postupno oslobađali vlasti biskupa i grofa te se podređivali izravno vladaru. 
Pri tome su važnu ulogu imali advokati, odnosno osobe koje su bile civilni predstavnici i 
upravitelji imanja biskupa i opata. Crkva je povećavala svoje posjede i brojnim donacijama poput 
one grofice Acike u 10. stoljeću koja je darovala zemlju za izgradnju samostana u Kloštru. 
Franačka vladavina najviše je pogodovala benediktincima koji su u to vrijeme u svoje vlasništvo 
dobili velik broj posjeda na kojima su gradili nove samostane i pripadajuće im crkve u svim 

O/T 

istarskim biskupijama, a poglavito u Porečkoj gdje su sagradili više od 20 samostana. 


31 Demonja, Damir. Romaničke crkve u Istri. Zagreb: Vedis, 2007., str. 21-22. 

Darovec, D. (bilješka 20.), str. 25-37. 

Bartolić, M. (bilješka 25.)., str. 21-23. 

32 Bertoša, M. (bilješka 21.), str. 128-131. 

33 Dukovski, D. (bilješka 18.), str. 55. 

34 Darovec, D. (bilješka 20.), str. 25-37. 

35 Ostojić, Ivan. Benediktinci u Hrvatskoj i ostalim našim krajevima. Split: Benediktinski priorat TKON, 1965., str. 
147-149. 

36 Ostojić, I. (bilješka 35.), str. 147-149. 

http://istrapedia.hr/hrv/206/benediktinci/istra-a-z/, pristupljeno 12.7.2016. 

4. Zidno slikarstvo Istre od 11. do 13. stoljeća 


Smještaj istarskog poluotoka, na razmeđini Istoka i Zapada, omogućio je raznovrsne utjecaje 
koji će obilježiti umjetnost ovog prostora. Prvi je postojanje antičke tradicije na ovome prostoru 
kao posljedica rimske vladavine, potom utjecaj Bizanta koji se javio već u kasnoj antici i trajao u 
ranom srednjem vijeku te u konačnici utjecaj srednje Europe koji dolazi s vladavinom Franaka. 37 

Majstori koji su izradili istarske oslike radili su na velikim formatima žlicom i kistom, 
pigmentom umiješanim u žbuku često ostavljajući dojam nedovršenosti. Kako Fučić navodi, 

Q O 

freske su “nastajale kao sudbinski nedjeljiv dio zida” , kao dovršetak arhitekture. Njihova svrha 
nije bila dekorativne naravi, premda su ujedno i ukrašavale prostor crkve već su one su bile 
didaktička pomagala kojima su se nepismenom puku ilustrirali biblijski tekstovi potpomažući 
vizualnu predodžbu poruka Evanđelja izgovorenih s oltara. Raspored dijelova oslika bio je 
određen tradicijom. Na trijumfalnom luku prikazuju Uzašašće, Navještenje ili Žrtva Kainova i 
Abelova, u apsidi Krist ili Bogorodica, na bočnim zidovima scene iz života Krista i svetaca dok 
je na zapadnom zidu najčešći prikaz Posljednjega suda. Pri samom izboru načina prikaza majstori 
su imali vrlo malo slobode, često su koristili likovne predloške zbog čega dolazi do stereotipnosti 
u prikazima. 39 

U istarskim crkvama, koje su bile jednostavne oblikom i plastičnim dekoracijama, zidni oslići 
činili su njihov najvažniji dio. Nažalost, većina romaničkih oslika do danas je uništena kako zbog 
istrošenosti vremenom, tako i zbog kasnijih intervencija. 

Pet je spomenika zapadne Istre (na području Porečke i Pulske biskupije) čiji zidni oslići 
pripadaju takozvanom “formativnom razdoblju romaničkog likovnog izraza”, odnosno datirani su 
u 11. i početak 12. stoljeća. To su Sveti Mihovil u Kloštru, Sveti Martin u Svetom Lovreču 
Pazenatičkom, Sveta Agata kod Kanfanara, Sveta Foška kod Peroja te fragmentarni ostaci crkve 
Svete Marije Velike kod Bala. 40 Dobra sačuvanost zidnog oslika prva četiri spomenikaomogućila 
je Nikolini Maraković da se u svojoj doktorskoj disertaciji detaljnije posveti njihovoj analizi, dok 
je oslik Svete Marije Velike kod Bala sačuvan samo fragmentarno u donjim zonama te nije 

37 Fisković, Igor. Slikarstvo. Supičić, Ivan (ur.). Hrvatska i Europa. Zagreb: Hrvatska akademija znanosti i 
umjetnosti: Školska knjiga 2007., str. 493-512. 

38 Fučić, Branko. Istarske freske. Zagreb: Zora izdavačko poduzeće, 1963., str. 9. 

39 Fučić, B. (bilješka 38.), str. 9. 

Fisković, Igor. Romaničko slikarstvo u Hrvatskoj. Zagreb: Muzej za umjetnosti i obrt, 1987., str. 8-12. 
40 Maraković, Nikolina. Zidno slikarstvo u Istri od 11. do 13. stoljeća: revalorizacija lokalne umjetničke baštine u 
europskom kontekstu (doktorska disertacija). Zagreb, 2009., str. 22. 

dovoljan za detaljniju analizu. U navedeno razdoblje moguće je datirati i vrlo slabo sačuvan zidni 
oslik crkve Svetog Stjepana u Peroju, no i njega je zbog slabe očuvanosti nemoguće 
interpretirati. 41 Čak šest spomenika sa očuvanim zidnim oslikom navedenog razdoblja, od čega 
četiri sačuvana vrlo dobro, na relativno malom prostoru zapadne Istre jedinstvena su kulturna 
cjelina što govori o važnosti spomenutih oslika kako za prostor Istre i Hrvatske tako i za 
cjelokupnu europsku povijest umjetnosti. Upravo zbog toga svakome od navedena četiri 
spomenika posvetit ću pažnju kako bi mogli promotriti odlike njihove arhitekture i slikarstva te 
stvoriti uvid u zidno slikarstvo Istre 11. i prve polovine 12. stoljeća. 

Oslići druge polovice 12. i 13. stoljeća vrlo su dobro sačuvani u četiri spomenika na području 
Istre, a koji će također u daljnjem tekstu biti obrađeni. To su Sveti Jerolim u Humu, Katedrala u 
Poreču, Sveta Marija Mala kod Bala, Sveti Vincent u Svetvinčentu te Sveta Margareta kod 
Vodnjana. Još su u nekoliko crkva sačuvani ostaci prikaza, no oni su izrazito oštećeni te ne 
pružaju mogućnost detaljnije interpretacije. 


41 Maraković, N. (bilješka 40.), str. 22. 


12 



4.1. Sveti Mihovil u Kloštru 


Desetak kilometara istočno od Vrsara, na cesti iznad vrha Limskog zaljeva nalazi se naselje 
Kloštar. U mjestu se nalaze dvije paralelne, međusobno povezane jednobrodne crkve koje su 
danas u izuzetno lošem, zapuštenom stanju. Povijesni izvori nekoliko puta spominju navedeno 
područje, a prvi puta u analima Kamaldoljana koji govore o životu svetog Romualda 42 koji 
prema dokumentu dolazi u Istru u posljednjim godinama 10. Stoljeća. Na obali Limskog kanala, 
gdje su se nalazili plodni, ali naputeni tereni, 1002. osniva dva ili tri samostana od kojih je jedan 
vjerojatno benediktinski samostan u Kloštru. Uz ovaj dokument vezuje se pregradnja već 
postojeće, starije crkve. Darovnica grofice Acike, kćeri markgrofa Vecelina, iz 1040. drugi je 
dokument u kojemu se spominje samostan u Kloštru. U njemu stoji daje grofica darovala zemlju 
i potpomogla izgradnju samostana, u kojoj je kao graditelj sudjelovao i opat Ivan. Treći 
dokument vezan uz ovu crkvu je zapis u samoj crkvi koji je zabilježio Polesini, a koji spominje 
1041., a što u pitanje dovoi Klen. 43 Prema navodima iz ovog dokumenta možemo zaključiti i 
kako je starija (južna) crkva bila posvećena svetome Mihovilu, a nova (sjeverna) Blaženoj 
Djevici Mariji. No, moguće je da su ovaj dokument, kao i brojni dokumenti ovog perioda, poput 
darovnice grofice Vipurge, kasnija krivotvorina. Kloštarska crkva spominje se i u dokumentima o 
prepirci porečkog biskupa Engelmara (ili Engelmana) koji je 1041. posvetio crkvu, ali je ujedno 
za sebe zahtjevao desetinu sa zemalja koje je darovala Acika. U konačnici je kralj Henrik III. 
presudio u korist opata. 44 Kloštarski samostan spominje se u još nekoliko dokumenata iz kasnijih 
razdoblja, sve do 18. stoljeća kada njegovi redovnici prelaze na Murano. 45 Prema znanstvenoj 
literaturi, crkva svetog Mihovila svrstana je u ranoromaničke spomenike sjevernog Jadrana. 
Njezinu gradnju potaknuo je val internacionalne, benediktinske reforme u skladu s čime je i 


42 Sveti Romuald (oko 952.-1027. g.), stupio je u red svetog Benedikta kao znak zadovoljštine za ubojstvo koje je 
počinio njegov otac. Dok je bio u samostanu, ukazao mu se sveti Apolinar te mu rekao da osnuje novi red, nakon 
čega on osniva red kamaldoljana 975. g. Članovi ovog reda zavjetuju se na trajnu šutnju i samoću. Prema legendi, 
dok je tražio mjesto za samostan, ukazale su mu se u snu ljestve kojima su se ljudi u bijeloj odjeći penjali na nebo 
zbog čega je odlučio da će članovi njegovog reda nositi bijele habite. Upravo zbog ove legende prikazuje se kao 
starac s dugom bradom u bijelom habitu, često sa ljestvama. Prema: Badurina, Anđelko (ur.). Leksikon 
ikonografije liturgike i simbolike zapadnog kršćanstva. Zagreb: Kršćanska sadašnjost, 2000., str. 544-545. 

43 Klen, Danilo. Neke misli o Sv. Mihovilu nad Limom. Bulletin JAZU, 11 (3), 1963., str. 9-19. 

Ostojić, I., (bilješka 35.), str. 123. 

Tamaro, Marco. Le citta e le castella dell’Istria. Poreč: Gaetano Coana, str. 79. 

44 Ostojić (bilješka 35.), str. 123. 

45 Maraković, N. (bilješka 40.), str. 23-25. 

prihvaćeni datum posvećenja crkve 1041. 46 

Kloštarski kompleks izvorno je bio opatijska crkva. Sastoji se od dvije jednobrodne građevine 
s polukružnim završetkom koje su međusobno povezane središnjim zidom (Slika 1). Manja, 
sjeverna građevina (Svete Marije) jednobrodna je crkva građena od žbukanih, priklesanih 
lomljenaca s izvana poligonalnom, a iznutra polukružnom apsidom koju Branko Fučić svrstava u 
grupu istarskih crkava koje nastaju pod utjecajem ranobizantske arhitekture (7.-8. stoljeće). 47 U 
njezinoj unutrašnjosti, na sjevernom i južnom zidu nalaze se po dvije lezene na koje se naslanjaju 
lukovi koji podržavaju teški svod. Vanjski zidovi poduprti su kontraforima. Unutarnji prostor 
osvjetljavao je veliki prozorski otvor u apsidalnom dijelu koji je danas zazidan. Ova građevina 
smatra se starijim dijelom kompleksa, a istraživanja provedena početkom 1990-ih godina nagnala 
su Igora Fiskovića da pretpostavi kako je starokršćanska crkva s bizantskim odlikama 
pregrađivana u ranosrednjovjekovnom razdoblju kada je nad njezinim pročeljem izgrađen toranj. 
Oslike iz ove crkve Ana Deanović datira u restauraciju provedenu 1003. g. što ih čini jednim od 
najstarijih fresaka u Hrvatskoj. U 11. stoljeću na južnom zidu građevine probijen je prolaz 
prema novoj crkvi. Fisković je također iznio tezu da se nakon gradnje južne crkve sjeverna crkve 
preuredila u kriptu. 49 

Južna građevina dvostruko je veća od sjeverne i nosi ime titulara svetog Mihovila. Crkva je to 
širine 5,85 metara i dužine 14,5 metara bez apside čija je dubina dodatnih 1,81 metara (13 
centimetara više od njenog promjera u širini). 50 Građena je od žbukanog lomljenca koji je 
djelomično pritesan. Vrlo je jednostavnog, kvadratnog tlocrta koji na istoku ima trijumfalnim 
lukom naglašenu, visoku, istaknutu polukružnu apsidu svođenu polukupolom s prozorom u 
sredini koji je nekada sadržavao tranzenu. 51 Sjeverni zid južne građevine izgrađen je nad južnim 


46 Maraković, N. (bilješka 40.), str. 23-25. 

Deanović, Ana. Ranoromaničke freske u opatiji svetog Mihovila nad Limskom Dragom. Bulletin JAZU, XII (4), 
9-10, 1956., str. 12-20. 

47 Fučić, Branko. Slika i arhitektonski prostor u srednjovjekovnom zidnom slikarstvu u Istri. Ljetopis JAZU , 71, 
1966., str. 391-412. 

Demonja, D. (bilješka 31.), str. 125-128. 

48 Deanović, A. (bilješka 46.), str. 12. 

Fisković, Igor. Nova viđenja oko benediktinskog samostana na Limu. Čečuk, Božidar (ur.). Arheološka 
istraživanja u Istri: znanstveni skup: Poreč, 22.-26. rujna 1994. Zagreb: Hrvatsko arheološko društvo, 1997., str. 
235-251. 

49 Demonja, D. (bilješka 31.), str. 125-128. 

Fisković, I. (bilješka 48.), str. 241-251. 

50 Šonje, Ante. Crkvena arhitektura zapadne Istre. Pazin: IKD Juraj Dobrila, 1982., str. 113. 

51 Demonja, D. (bilješka 31.), str. 125-128. 


14 



zidom sjeverne građevine. 52 Iva Perčić navodi kako su jednobrodne crkve s polukružnom 
istaknutom apsidom zastupljene u Istri od ranog kršćanstva do ranog srednjeg vijeka, poglavito 
na području Porečke biskupije, a crkva svetog Mihovila pripada romaničkom krugu 
benediktinskih crkava (uz primjerice svetog Mihovila kraj Bala i svetog Lovru na Lošinju). 53 
Njezino krovište je drveno, čemu u prilog idu glatki zidovi bez lezena i kontrafora koji bi bili 
znak podupiranja svoda, a tri prozorska otvora polukružnog završetka sa in situ sačuvanim 
kamenim tranzenama (glatke iznutra, reljefno obrađene izvana) nalaze se na njezinoj južnoj 
strani. 54 Ante Šonje također navodi kako je nepravilnost u konstrukciji obline apside dokaz koji 
ide u prilog činjenici da su crkvu gradili lokalni majstori. 55 



Slika 1. Sveti Mihovil u Kloštru 


Zidni oslik crkve svetog Mihovila sačuvan je u svetištu: u apsidalnom zidu i bočnim 
zidovima trijumfalnog luka te fragmentarno u brodu crkve. Oslik je, premda poznat i ranije, 
zabilježen od strane Konzervatorskog zavoda u Rijeci 1954. g., nakon čega o njemu postoji 
dokumentacija o konzervatorsko-restauratorskim radovima. Fragmenti zidnog oslika nalaze se i u 
sjevernoj crkvi, no zbog ruševnog i zaraslog stanja objekta danas im je nemoguće prići. 56 


52 Deanović, A. (bilješka 46.), str. 18-19. 

53 Perčić, Iva. Zidno slikarstvo Istre. Zagreb: Grafički zavod Hrvatske, 1963. 

Šonje, A. (bilješka 50.), str. 114. 

54 Deanović, A. (bilješka 46), str. 12-13. 

55 Šonje, A. (bilješka 50.), str. 114. 

56 Maraković, N. (bilješka 40.), str. 27. 

Dekoracija apsidalnog prostora osmišljena je u tri pojasa.U apsidalnoj konhi nisu sačuvani 
ostaci zidnog oslika. Ana Deanović u konhi je pretpostavila motiv Krista, Bogorodice ili čak 

cn 

svetog Mihovila, titulara crkve. Igor Fisković pak pretpostavlja da se u njoj najvjerojatnije 
nalazio prikaz Krista, no ostavio je otvorenom i mogućnost prikaza Bogorodice. 58 

Za razliku od gornjeg, potpuno uništenog pojasa, središnji pojas sadrži nekoliko dobro 
očuvanih prikaza. Scene su to mučeništva svetog Stjepana: Optužba i Kamenovanje čiji literarni 
predložak nalazimo u Djelima Apostolskim. Prikazi posvećeni ovome svecu javljaju se od 9. 
stoljeća. Majstor koji je oko 1200. izradio danas vidljiv oslik vjerojatno je poštivao prethodni, 
ranosrednjovjekovni predložak, a zbog rijetkosti prikaza posvećenih svetom Stjepanu u 11. 
stoljeću, ovi oslići vrlo su značajni za čitavo europsko područje. 59 Prvi prikaz s lijeva jest prikaz 
Optužbe svetog Stjepana čija kompozicija sadrži središnji lik s krunom na glavi (vladara), dva 
lika prikazana u profilu iza njega te lik ispred njih prikazan kako licu prinosi ruke. Likovi unutar 
scene predimenzionirani su u odnosu na prostor te djelomično izlaze iz zadanih okvira. Sljedećoj 
sceni teško je točno definirati temu jer je sačuvan samo gornji lijevi ugao. Ipak, prema 
prikazanim gredama može se zaključiti da se odvija u interijeru. Ovoj sceni slijedi još jedna, no 
ona je u potpunosti uništena. Ana Deanović zaključuje kako i dvije uništene dvije scene prikazuju 
mučenikov život, možda prikaze Lažnog svjedočenja i Stjepanova govora. S desne strane prozora 
nalazi se velika scena u čijem središtu kleči sveti Stjepan i širi ruke prema nebu s kojega se 
prema njemu spuštaju zrake (Slika 2). Pred njime na prijestolju sjedi osoba sa krunom na glavi uz 
koju stoje dva muškarca u tunikama koji su vjerojatno lažni svjedoci (Iva Perčić ističe kako je 
prema tekstu Djela apostolskih svetog Stjepana osudio veliki svećenik na saboru, ali se ta verzija 
mijenjala te se scena suđenja spaja sa scenom kamenovanja što je slučaj i u crkvi svetog 
Mihovila). 60 Grupa muškaraca prema kojima svetac okreće glavu u rukama drži okrugle 
predmete (kamenje kojim će biti pogubljen). Ikonografska analiza upućuje na prikaz svečeve 
smrti, odnosno kamenovanja, dok se lijevi lik tumači kao Savo, progonitelj kršćana. U pozadini 
se nalaze stilizirani prikazi tornjeva i krovova što ukazuje na to da je mjesto radnje prostor pred 
gradskim zidinama. Sve navedeno upućuje na ranosrednjovjekovnu dataciju fresaka. 61 


57 Deanović, A. (bilješka 46.), str. 14. 
58 Fisković, I. (bilješka 37.), str. 18. 
59 Maraković, N. (bilješka 40.), str. 27. 
60 Perčić, I. (bilješka 53.). 

61 Deanović, A. (bilješka 46.), str. 30-33. 

Slika 2. Mučeništvo svetog Stjepana 

Donja zona prepuna je dekorativnih elemenata poput bijelih petlji koje ukrašavaju naslikane 
zavjese. Uz nju se javljaju i drugi ornamentalni motivi: crveno-bijelo-žute pruge, jednobojne 
trake isprekidane kosim crtama, nizovi bisera, meandar s cvjetovima, široka bordura od 
polukrugova, nabrana vrpca, makovi cvjetovi, ljiljanovi cvjetovi te motivi greda. Većina 
korištenih elemenata tipični su za period rane romanike. 

Bočni zidovi trijumfalnog luka uobičajeno sadrže prikaze svetaca te se i prikazi u crkvi 
svetog Mihovila tumače na isti način od kojih se lijevi, danas gotovo neprepoznatljiv, identificira 
kao sveti redovnik, a desni, kojem su sačuvani ikonografski elementi, kao sveti biskup ili sveti 
opat odjeven u dalmatiku preko albe i stole te kazulu i palij, dok u rukama nosi knjigu 


62 Deanović, A. (bilješka 46.), str. 44. 

63 Dalmatika je liturgijsko ruho đakona, vanjska tunika ukradena vezivom dugih rukava koja se nosi povrh albe. 
Prema: Badurina, A. (bilješka 42.), str. 214. 

64 Alba je bijela donja lanena tunika koja dopire do peta, predstavlja haljinu koju je Herod dao obući Kristu da mu se 
naruga. Prema: Badurina, A. (bilješka 42.), str. 122. 

65 Štola je uzak, izvezen dio odjeće koji se nosi preko ramena, znak je svećeničkog dostojanstva i vlasti. Prema: 
Badurina, A. (bilješka 42.), str. 593. 

66 Kazula ili misnica je posljednji komad liturgijskog ruha, pokriva sve ostale elemente odjeće. Prema: Badurina, A. 
(bilješka 42.), str. 438. 

67 Palij je uska vrpca od bijele vune koja se nosi oko vrata ima dvije vrpce koje vise jedna prema prsima druga na 
leđima, ukrašena je sa šest križića. Prema: Badurina, A. (bilješka 43.), str. 477. 

i pontifikalni štap koji se uvija prema unutra (Slika 3). Nikolina Maraković poziva se na 
doktorsku disertaciju Branka Fučića koji spominje danas nestali natpis imena utemeljitelja reda 
kamaldoljana S RO/MVALDVS/ ispod svečeve knjige što ukazuje na prikaz svetog Romualda, 
utemeljitelja reda. Maraković navodi i kako je moguće da se na sjevernoj strani nalazio prikaz 
svetog Benedikta, osnivača reda. Osim toga, predlaže, ukoliko Fučić nije točno pročitao natpis, 
kako se na sjevernom zidu nalazi prikaz svetog Maura. 



Slika 3. Prikaz svetog biskupa u crkvi svetog Mihovila u Kloštru 


U gornjem dijelu trijumfalnog luka prikazi nisu prepoznatljivi. Branko Fučić pretpostavio je 
da su se tamo nalazili prikaz Navještenja (tipičan za trijumfalni luk od kasne antike) ili Abelova i 
Kainova žrtva 70 koja se na trijumfalnom luku javlja u ranoj romanici. 71 

Osnovne karakteristike koje Ana Deanović ističe u svome radu jesu nedostatak prostornog 
predočavanja, shematizacija u prikazu lica (nema individualizacije), simboličke geste (raširene 


68 Pontifikalni štap biskupski je štap od latinskog pontificalis -biskupski. Prema: Badurina, A. (bilješka 42.), str. 503. 
69 Maraković, N. (bilješka 40.), str. 33-37. 

70 Kain i Abel, sinovi Adama i Eve, prinose žrtve paljenice, Kain žito, Abel janje, Bog prihvaća Abelovu i odbija 
Kainovu žrtvu zog čega Kain ubija Abela.Abelova smrt prefiguracija je Kristove smrt. Prema: Badurina, A. 
(bilješka 42.), str. 631. 

71 Fučić, B. (bilješka 38.), str. 15. 

ruke oranta, izdignuta ruka sjedeće ugledne ličnosti) te ograničena skala boja (bijela, crna, oker, 
crvena i modra). Premda svi likovi imaju istaknute obrisne linije, majstor je mnogo pažnje 
posvetio kolorističkom efektu, stvaranju svjetlosnog kontrasta postavljajući tamne figure na 
svijetlu pozadinu i obrnuto. Pri stvaranju izražavao se bojom, a ne crtežom što je vidljivo i na 
načinu izrade jagodica lica kao karakterističnih crvenih mrlja. 72 

Istražujući uzore za zidne oslike svetog Mihovila, Deanović navodi minijature iluminiranih 
rukopisa zapadne i južne Njemačke, odnosno velikih samostanskih umjetničkih središta 
(Echtemach, Reichenau, Fulda, Regensburg) kao i karolinško središte u Švicarskoj pokrajini 
Graubuden te Italiju za koje su karakteristični helenističko-orijentalni motivi. 73 Oslike opatije 
povezuje s internacionalizmom benediktinskog samostanskog slikarstva otonskog kruga. Iva 
Perčić ikonografske i formalne elemente povezuje sa slikarstvom benediktinskih samostana 
zapada Europe, 74 dok Željko Bistrović precizniju poveznicu vidi u crkvi Santa Prassede u Rimu 
gdje pronalazi mnogo sličnosti sa kloštarskim freskama poput primjerice kompozicije, načina 

n c 

izrade arhitekture, plave pozadine scena i drugo . Analizirajući sve elemente oslika, Deanović 
zaključuje kako nastaju u periodu ranoromaničke umjetnosti (od 11. do 12. stoljeća), Željko 
Bistrović u sredinu 11. stoljeća. 


72 Deanović, A. (bilješka 46.), str. 14-18. 

73 Maraković, N. (bilješka 40.), str. 41-46. 

74 Perčić, I. (bilješka 53.). 

75 Bistrović, Željko. Šareni trag istarskih fresaka. Pula: Kerschoffset, 2011., str. 180. 
76 Bistrović, Ž. (bilješka 75.), str. 180. 

Deanović, A. (bilješka 46.), str. 18-19. 

4.2. Sveti Martin u Svetom Lovreču Pazenatičkom 


Blagim brežuljkom na kojem se nalazi Sveti Lovreč Pazenatički dominira župna crkva Svetog 
Martina, koja se u srednjem vijeku nalazila uz zidine castruma. O dobivanju imena raspravljali su 
brojni znanstvenici. Ivan Ostojić smatra da je crkva dobila ime prema u blizini smještenom 
benediktinskom samostanu, dok M. Mirabella-Roberti pretpostavlja daje dobila ime prema crkvi 
na groblju. 77 Samu izgradnju castruma , za kojim potreba nastaje zbog sukoba porečkih biskupa 
(ujedno feudalnih vladara područja) s opatima opatije Svetog Mihovila (nad Limskim kanalom) 
povezuje se s carskim donacijama (darovnica Ottona II. iz 983. g.) te donacijama grofice Acike u 
11. stoljeću. Za razliku od njih, Branko Marušić smatra daje riječ o kasnoantičkom gradu ili o 
utvrđenom gradu rane franačke vladavine. 78 Nikolina Maraković napominje kako se Sveti 
Lovreč prvi puta spominje u Engelmanovoj darovnici iz 1030. g. pod nazivom castrum Sancti 
Laurentii. Nakon toga, crkva Svetog Lovreča spominje se u privilegiju pape Aleksandra III. iz 
1178. g. prema kojoj su biskupu porečkome potvrđene crkve Svetog Lovreča. Sveti Lovreč 
spominje se i u brojnim kasnijim izvorima poglavito u trinaestom stoljeću kada na vlast dolazi 
Mletačka Republika. Prema predaji, u samom castrumu već je postojala crkva titulara Svetog 
Lovre (o njoj nemamo podataka) 79 što je vjerojatni razlog, uz dimenzije nove crkve, zašto se 

O/V 

crkva svetog Martina sagradila izvan zidina. Maraković navodi da je, prema smještaju crkve, 
ona vjerojatno bila privatna crkva lokalnog feudalca te naglašava da se ističe među onodobnim 
arhitektonskim i slikarskim ostvarenjima u Istri. 81 

Crkva svetog Martina trobrodna je, troapsidalna bazilika građena od priklesanih blokova 
istarskog kamena povezanih žbukom u koju je umiješana tučena cigla, kakva je bila i na vanjskoj 
strani zidova (Slika 4). Dužina 28,5 metara i širina 12,15 metara dimenzije su koje ju čine 
najmonumentalnijom istarskom romaničkom građevinom. 82 Njezina unutrašnjost podijeljena je 


77 Mirabella-Roberti, Mario. Le chiese e le mura di San Lorenzo del Pasenatico. AMSI XXVII-XXVIII, 1979.-1980., 
str. 63-86. 

Ostojić, I. (bilješka 35.), str. 129-130. 

78 Marušić, Branko. Materijalna kultura Istre od 9. do 12. stoljeća. Izdanja HAD-a, 11 (1), 1986., str. 107-124. 
79 Ostojić, I. (bilješka 35.), str. 129-130. 

Maraković, Nikolina. Zidne slike u crkvi sv. Martina u Svetom Lovreču (Istra): nove spoznaje na tragu Fučićevih 
opažanja. Az grišni diak Branko pridivkom Fučić: Radovi međunarodnog znanstvenog skupa o životu i djelu 
akademika BrankaFučića (1920.-1999.), 2011., str. 281-316. 

80 Maraković, N. (bilješka 40.), str. 51-54. 

81 Maraković, N. (bilješka 79.), str. 19-21, 35. 

82 Demonja, D. (bilješka 31.), str. 33-40. 

na tri broda sa osam parova stupova i dva polustupa različitih visina na koje naliježu arkade. 
Bočni brodovi niži su od glavnoga što omogućuje bazilikalno osvjetljenje u crkvi. M. Mirabella- 
Roberti detaljno je analizirao arhitektonske odlike građevine poput polukružnih prozorskih otvora 
u kojima su in situ sačuvane kamene tranzene u sjevernoj i južnoj apsidi, lezena na začelju 
srednjeg broda i drugi elementi pomoću kojih crkvu povezuje sa crkvama sjeveroistočne Italije 
poput katedrala u Akvileji i Caorleu te Sante Fosce na Torcellu na temelju čega datira crkvu u 

OO 

polovinu 11. stoljeća. Damir Demonja povezuje troapsidalnost s novim liturgijskim potrebama, 
a u Istri navodi postojanje svega četiri primjera troapsidalnih crkvenih građevina: Sveti Martin u 
Svetom Lovreču, Sveta Soha u Dvigradu, Sveta Marija u Osoru te Sveta Agata u Novigradu od 
kojih je Sv. Martin najstarija. 84 

Svaki od brodova crkve završava s istaknutom polukružnom apsidom. Apside bočnih brodova 
uže su i niže od glavne, a sve tri se u čitavoj širini otvaraju prema brodu. Glavna apsida naglašena 
je i trijumfalnim lukom. 85 Upravo to je još jedna karakteristika prema kojoj Nikolina Maraković 
povezuje opisani tip gradnje sa povratkom ranokršćanskim uzorima u gradnji crkava koji se na 
europskom prostoru javlja uli. stoljeću te pomiče dataciju crkve u prvu polovinu 11. stoljeća. 
Ovu dataciju povezuje i s datacijom crkvene plastike uli. stoljeće koju predlaže Ante Šonje. 
Maraković se posvetila i sistematizaciji arhitektonske plastike crkve svetog Martina koju Šonje 

O/T 

ranije dijeli u tri tipa, te većinu svrstava u ranosrednjovjekovno razdoblje. 



Slika 4. Sveti Martin u Svetom Lovreču Pazenatičkom 


Šonje, A. (bilješka 50). 
83 Mirabella-Roberti, M. (bilješka 77.), str. 82. 
84 Demonja, D. (bilješka 31.), str. 33-40. 
85 Demonja, D. (bilješka 31.), str. 33-40. 

Demonja, D. (bilješka 31.), str. 33-40. 
86 Šonje, A. (bilješka 50.). 

Maraković, N. (bilješka 40.), str. 54-58. 

Zidni oslik crkve svetog Martina sačuvan je u bočnim apsidama te u fragmentima u zoni prozora 
glavnog broda. Veći dio oslika sjeverne apside preslikan je u kasnijim razdobljima (16. stoljeće) o 
čemu informacije ima Konzervatorski odjel u Puli, dok su u južnoj apsidi freske gotovo potpuno 
sačuvane. Freske su službeno zabilježene 1942. g. kada su provedeni restauratorski zahvati pod 
vodstvom Soprintendenza ai Monumenti di Trieste u čemu je sudjelovao i M. Mirabella-Roberti 
koji izvodi prva ispitivanja oslika u suradnji sa slikarom Vittoriom Bergagnom. 87 Novi 
restauratorski zahvati provedeni su 2001.-2002. g. za što postoji dokumentacija u 
Konzervatorskom odjelu Ministarstva kulture u Puli. 88 

U konhi južne apside prikazan je Krist koji u stojećem stavu blagoslivlje desnom rukom dok 
u lijevoj drži knjigu (Slika 5). Flankiraju ga dva arkanđela , a svaki od njih u rukama nosi sferu 
sa znakom križa i skeptar. Ovaj prikaz ukazuje na lik Krista-kralja. Ovakvi prikazi u romanici 
oslanjaju se na kasnoantičku i ranobizantsku tradiciju, a najčešći su u talijanskim sakralnim 
građevinama gdje se izvode oslanjajući se na bizantske modele. U svetom Martinu, Krist desnom 
rukom blagoslivlje anđele dotičući čelo anđelu koji mu s desna prilazi u naklonu. Nikolina 
Maraković navodi slične primjere u crkvi svetog Benedikta u Mallesu (datiran u 9. stoljeće), 
crkvi san Fedelino u Novateu te kripti santi Stefani u Vasteu (obje datirane u 11. stoljeće). 90 
Maraković naglašava da je ovaj primjer jedan od rijetkih sačuvanih primjera ovakvog 
ikonografskog rješenja uli. stoljeću u široj regiji. 91 



Slika 5. Prikaz Krista u južnoj apsidi crkve svetog Martina 


87 Maraković, N, (bilješka 40.), str. 81-94. 

88 Maraković, N. (bilješka 40.), str. 59. 

Arhanđeli su anđeli trećeg reda, individualizirani su imenima, ima ih sedam. Prema: Badurina, A. (bilješka 42.), 
str. 131. 

90 Maraković, N. (bilješka 40.), str. 61-65. 

91 Maraković, N. (bilješka 40.), str. 65-72. 

U donjoj zoni oslika nalaze se četiri svetačke figure postavljene simetrično u parovima oko 
apsidalnog prozora (Slika 6). Mirabella-Roberti ovaj niz uspoređuje s dekoracijom južne apside 
crkve San Michele u Oleggiu u Novari. Na ovaj način najčešće su se prikazivali suvremenici, 
lokalni biskupi ili donatori. Ovakvi prizori poznati su od najranijih razdoblja, primjerice u crkvi 
san Vitale u Ravenni gdje su prikazani Teodorik i biskup Eklezije, san Appolinare in Classe gdje 
je prikazan sveti Appolinar ili mnogo bliže u Eufrazijevoj bazilici u Poreču gdje su prikazani sam 
Eufrazije i akolit te lokalni sveci. U 11.stoljeću ovakvi oslići najčešće prikazuju lokalne 
zaštitnike za što primjere nalazimo u apsidi katedrale u Akvileji ili pak u crkvi san Decenzio u 
Pesaru te u katedrali u Torcellu 94 , ali i mnogo bliže u temeljima katedrale u Dubrovniku gdje su 
sačuvani samo donji dijelovi prikaza dvanaest likova crkvenih otaca. 95 Prvi lik s lijeva 
mladenačkog je lica, odjeven u odjeću đakona (tunika, dalmatika i štola) dok u lijevoj ruci drži 
knjigu, a desnu naslanja na prsa. Nikolina Maraković ga prema knjizi kao atributu identificira kao 
đakona svetog Lovru koji se prema bizantskoj praksi prikazuje s ostalim svetim đakonima i 
biskupima, najčešće uz svetog Stjepana. 96 Preostala tri lika stariji su, s bradom, odjeveni u 
odjeću biskupa (tunika, dalmatika, kazula, palij).Moguće je kako je krajnji desni lik sveti Martin 
iz Toursa kojeg Maraković prepoznaje komparativnom analizom s primjerima poput onoga u 
sant' Appolinare nuovo u Ravenni i kasnijeg prikaza u katedrali u Monrealeu. Središnja dva 
svetačka prikaza teško je identificirati, no bizantskom tipologijom lica moguće ih je povezati sa 
svecima i crkvenim očima koji su se prikazivali u južnoj Italiji i Bizantu, a Maraković nagađa da 
je jedan od njih možda sveti Blaž koji se uz svetog Martina i svetog Lovru slavi u navedenoj 
crkvi. Također, predlaže moguću identifikaciju četvrtog sveca kao svetog Nikole čiji se kult širi 
Carstvom od kraja 10. stoljeća. Živi kolorit i plastičnost svetačkih prikaza Igor Fisković, 
nadovezujući se na rad M. Mirabella-Robertija povezuje s otonskim majstorima. Sličnosti su 
vidljive u prikazima liturgijske odjeće.U individualiziranim crtama lica Branko Fučić uz otonsku 
prepoznaje i bizantsku tipologiju svetačkih prikaza." U lijevoj ruci sva trojica drže knjigu, a 
desnom rukom blagoslivlju držeći spojene mali prst, prstenjak i palac. Za razliku od središnje 

92 Mirabella-Roberti, M. (bilješka 77.), str. 81. 

93 Vicelja Matijašić, Marina. Istra i Bizant. Rijeka: Matica hrvatska, 2007., str. 112, 122-124. 

94 Maraković, N. (bilješka 40.), str. 67. 

95 Fisković, I. (bilješka 37.), str. 19-20. 

96 Maraković, N. (bilješka 40.), str. 70-72. 

97 Maraković, N. (bilješka 40.), str. 61-68. 

98 Fisković, I. (bilješka 37.), str. 19-20. 

"Fučić, B. (bilješka 38.), str. 15-16. 

dvojice likova koji imaju obrijan cijeli prednji dio glave, krajnji desni lik ima takozvanu rimsku 


* 100,101 
tonzuru. 



Slika 6. Prikaz sveca u crkvi svetog Martina u Svetom Lovreču 


Oslik sjeverne apside slabije je očuvan. U konhi je gotovo je potpuno uništen dok je u 
donjem dijelu prekriven kasnijim oslikom zbog čega je većina interpretacije fresaka iznesena 
samo u obliku pretpostavke. U samoj konhi apside, na krajnjem desnom dijelu razaznaje se 
svetački lik koji nosi kratku haljinu, no nemoguće je prepoznati predmet koji drži u rukama. 
Moguća je interpretacija ovog lika kao dijela kompozicije Kainove i Abelove žrtve, no to je malo 
vjerojatno jer se ova tema najčešće smješta na prostor trijumfalnog luka. Prema položaju i odjeći 
također je moguće da se radi o liku donatora ili adoranta. Predmet koji nosi u rukama mogao bi se 
interpretirati kao bazilikalna građevina te bi u tom slučaju prikazan bio lokalni zaštitnik koji 
model crkve prinosi Kristu na prijestolju ili čak Bogorodici. Nikolina Maraković pretpostavlja da 
je moguće da se radi o svetom Martinu, no napominje da joj slični prikazi uli. stoljeću nisu 


100 Tonzura ili postrig, oznaka je pripadnosti staležu ili hijerarhiji. Običaj striženja kose na vrhu glave. Prema: 

Badurina, A. (bilješka 42.), str. 509 . 

101 Maraković, N. (bilješka 40.), str. 71-72. 

poznati . 102 U donjem dijelu apside vidljiv je gornji dio oslika. S lijeve strane prozorskog otvora 
vidljivo je poprsje svetačkog lika s bradom, a s desne strane anđeo uz kojeg se nalazi mladoliki 
svetački lik s rimskom tonzurom. Naslikani u poluprofilu, okrenuti prema nepoznatom predmetu, 
možda ciboriju. Iva Perčić je pretpostavila kako anđeo i baldahin ukazuju na mogućnost prikaza 
Navještenja pri čemu je Marija smještena na prijestolje pod ciborijem . 103 U scenu Navještenja 
vrlo je rijetko uključen muški lik, no i za to postoje primjeri u karolinškoj umjetnosti . 104 S 
obzirom na likove, Marković predlaže i interpretacije poput Navještenja Zahariji, Pozivanja sv. 
Ivana Krstitelja ili Navještenja Joakimu za koje pronalazi komparativne primjere . 105 
Drugi sloj zidnih slika sjeverne apside povezan je s kultom Marije (moguće Esterina gozba ili 
Vizitacija) što potvrđuje i natpis na luku Regina pacis ora pro nobis kao i skulptura Bogorodice 
koja se danas nalazi u apsidi. Upravo ova spoznaja ukazuje na činjenicu da su i prethodni prikazi 
bili posvećeni Mariji i njezinom životu s čime se povezuju prethodno navedeni ikonografski 
motivi . 106 

Dekoracija centralne apside potpuno je uništena kasnijim intervencijama. Moguće je da su se 

107 

u njojnalazili prikazi poput Maiestas Domini, Sedes Sapientiae ili Maiestas Virginis. 

Većinu komparativnih primjera Nikolina Maraković pronalazi u djelima otonskog i postotonskog 
kruga odakle pretpostavlja upliv utjecaja. Dekorativni motivi malobrojni su, uglavnom romanički 
(trake i bordure ukrašene bisernim nizom). Prikazani likovi monumentalnih su dimenzija, 
naslikani na tamno plavoj pozadini i žutoj liniji koja simbolizira tlo. U romaničkom slikarstvu 
Europe javlja se traka ružičasto crvene boje koja simbolizira nebeski prostor što je primjer i u 
južnoj apsidi crkve. Tkanine odjeće likova naslikane su paralelnim linijama koje ne teže prikazu 
tijela ispod odjeće što je još jedna karakteristika postotonske umjetnosti. I dominantne boje su u 
skladu sa slikarstvom zapada (crvena, žuta i plava). Dva krajnje desna sveca južne apside ističu 
se načinom oblikovanja te više nalikuju na bizantske primjere gdje su svetački nizovi češći u 
odnosu na sjeverna područja (obrve izvijene u luk, izduženi nos sa zatamnjenjem pri korijenu 
nosa, oslikavanje čela paralelnim koncentričnim linijama, stisnute usnice, tamno osjenčani 

102 Maraković, N. (bilješka 40.), str. 73. 

103 Perčić, I. (bilješka 53.). 

104 Maraković, N. (bilješka 40.), str. 73-74. 

105 Maraković, N. (bilješka 40.), str. 73-78. 

106 Maraković, N. (bilješka 40.), str. 73-78. 

107 Maiestas Verginis, talijanska i fancuska varijanta Priijestolja Mudrosti, Veličanstvo Djevice. Prema: Badurina, A. 
(bilješka 43.), str. 516. 

Maraković, N. (bilješka 40.), str. 79-90, 92-94. 

obrazi) čemu u prilog idu usporedbe sa freskama svete Sofije u Ohridu, svete Sofije u Kijevu te 
mozaicima samostana Hosios Lukas na Fokidi. Zbog različitosti u načinu prikazivanja likova 
moguće je da su sjevernu i južnu apsidu oslikavala dva majstora, ali vjerojatnije je da se težilo 
prikazivanju uobičajenom za pojedine svece. 108 

Za razliku od prethodnih stručnih radova u kojima su svetiovrečke freske uspoređivane s 
akvilejskima, a koje su ogledni primjer zidnog slikarstva 11. stoljeća, Maraković napominje daje 
u Svetom Lovreču naglašeniji bizantinizam vidljiv u prikazima svetačkih likova južne apside 
koje karakteriziraju lučno izvijene obrve, izdužen nos kao i oslikavanje čela paralelnim linijama 
te stisnute usnice koje pokazuju mnogo sličnosti s prikazima svetaca u crkvama na bizantskom 
području primjerice u samostanu svete Sofije u Ohridu. Neovisno o tome, kao i u crkvi svetog 
Martina u Kloštru brojne su sličnosti s regensburškim krugom, ali i iluminacijama ostalih 
južnonjemačkih samostanskih skriptorija poput onih iz Reichenaua, a poglavito Salsburga. 109 
Poveznicu između Zapadnog i bizantskog načina prikazivanja čini njemački dvor. Vladavina 
Otona II. i Otona III. ojačala je veze s Istokom, poglavito nakon ženidbe Otona II. s bizantskom 
princezom Teofano koja na dvor kao miraz donosi velik broj umjetničkih predmeta istočne 
provenijencije. Njihov sin, Oton IILbio je ponosan na svoje istočne korijene te je njegovao 
bizantske karakteristike izričaja. Upravo na taj način formirao se novi ukus koji je neobičan spoj 
zapadnih i istočnih karakteristika. 110 

Cjelokupna ikonografska koncepcija nema uzore na istarskom poluotoku, a Maraković 
napominje kako sličan primjer zasad nije pronašla niti u europskim krugovima što ukazuje na 
originalnost u izražavanju koja spaja Zapadne i bizantske tendencije koje sada, osim 
tradicionalnih provenijencija dolaze i iz srednjoeuropskog umjetničkog kruga. 111 


108 Maraković, N. (bilješka 40.), str. 77-78. 
109 Maraković, N. (bilješka 40.), str. 82-90. 
110 Maraković, N. (bilješka 40.), str. 85-86. 
lu Maraković, N. (bilješka 40.), str. 92-94. 

4.3. Sveta Agata kod Kanfanara 


Oko dva kilometra od mjesta Kanfanar, uz cestu za Sveti Lovreč, u hrastovoj šumi, nalazi se 
crkva svete Agate. Prostor je to koji je od predpovijesnih razdoblja bio nastanjivan, a od 9. 
stoljeća pod jurisdikcijom je akvilejskog patrijarha. O važnosti ovog prostora govori činjenica da 
se uz svetu Agatu nalazila još jedna, danas ruševna srednjovjekovna crkva svetog Jakova 112 uz 
koju je možda postojala benediktinska opatija. 

Crkva svete Agate (Slika 7) je jednobrodna građevina s visokom apsidom koja je izvana 

trostrana (trapezoidna), a iznutra polukružna, što ju čini primjerom derivata ranokršćanskih 

crkava s izvana poligonalnom i iznutra polukružnom apsidom. Nepravilnosti u tlocrtu, a 

poglavito na začelju ranosrednjovjekovna su obilježja istarske arhitekture. 113 Građena je od 

pločastog kamena, a na vanjskim spojevima sjevernog i južnog zida sa zapadnim nalaze se 

lezene. Osvjetljenje u crkvu dolazi iz po dva polukružna prozora na sjevernom i južnom zidu. 114 

Iznad ulaznih vrata nalazi se široki rasteretni luk tipičan za ranokršćanske građevine, no Ante 

Šonje napominje kako se u Istri ovaj tip građevina nastavlja do vremena romanike. 115 U strukturi 

zida apside vidi se motiv riblje kosti. Šonje tvrdi kako sve navedeno ukazuje na dataciju u 

116 

razdoblje romanike, točnije u 10. stoljeće. 



Slika 7. Crkva svete Agate kod Kanfanara 


112 Fučić, Branko. Sveta Agata kod Kanfanara. Bulletin JAZU, XIV (1-3), 1965., str. 10-19. 
113 Šonje, A. (bilješka 50.), str. 91. 

114 Maraković, N. (bilješka 40.), str. 103-104. 

115 Šonje, A. (bilješka 50.), str. 91. 

116 Šonje, A. (bilješka 50.), str. 91. 

Oslike crkve otkrio je Branko Fučić 1949. g. Sačuvani su na trijumfalnom luku dok su freske 
bočnih zidova već onda bile isprane i uništene. U konhi apside nalazi se prikaz Krista na 
prijestolju koji u lijevoj ruci drži knjigu s natpisom REX IVDEORVM (važnost natpisa objasnio 
je B. Fučić: radi se o titulusu s pogrdnim natpisom koji je bio pričvršćen za golgotski križ: kralj 
židovski). S obje Kristove strane nalaze se sveci u dugačkim haljinama koji Kristu prilaze u 
ceremonijalnim kretnjama koje dolaze iz bizantske tradicije (ruke prekrivene skupocjenom 
tkaninom). Fučić svece prepoznaje kao titulare crkve, svetu Agatu koja u rukama nosi svoj atribut 
(odrezanu dojku) i Luciju koja u ruci nosi njezin atribut, oči na pladnju. Danas su atributi likova 
neprepoznatljivi zbog čega je nemoguće predložiti bilo kakvu interpretaciju. Uz svetačke likove 
nalaze se arhanđeli čija se krila danas jedva razaznaju. Obojica u rukama nose atribut arhanđela: 
sferu s križem, a onaj desno Kristu u lijevoj ruci drži i knjigu. Premda je uobičajeno da likovi 
arhanđela budu prikazani uz Krista, a sveci uz rub prikaza, u ranom srednjem vijeku nije 
nemoguća zamjena mjesta likova (Slika 8). 118 



Slika 8. Oslik apside crkve svete Agate kod Kanfanara 


117 Fučić, B. (bilješka 112.), str. 12. 
118 Maraković, N. (bilješka 40.), str. 107-109. 

U srednjem pojasu apside prikazano je jedanaest frontalnih, shematiziranih figura na žutom 
pojasu pozadine i crvenom pojasu tla. Pri analiziranju prikaza, Branko Fučić prepoznao je likove 
kao jedanaest apostola, zaključujući kako jedan nedostaje zbog nedostatka prostora. 119 Nikolina 
Maraković u središnjem liku, ispod Krista, prepoznaje Bogorodicu orans 120 koja se interpretira 
kao personifikacija Crkve. Prema ovoj interpretaciji Bogorodica je prikazana okružena s deset 
apostola. Apostoli su prikazani u haljinama i plaštevima u crvenim i plavim bojama koje se 
ritmično izmjenjuju. U lijevoj ruci drže zatvorene knjige, a desnu podižu na prsa. Iva Perčić 
navodi kako se apostoli, uz natpise imena iznad likova po kojima se prepoznaju, razlikuju i po 
sitnim detaljima poput brkova i brada. Kompoziciju čitave apside netočno je interpretirala kao 
prikaz Posljednjeg suda što Maraković pripisuje neočišćenosti fresaka u vrijeme kada je Perčić 
pisala. 123 

Vertikalizam nabora ukazuje na bizantski utjecaj, no u plošno izvedenim elementima 
inkarnata, bijeloj liniji u obliku slova ipsilon koji spaja obrve i nos, zelenim podočnjacima, 

124 

jajolikim očima i crvenim krugovima na obrazima i bradi vidljiv je i utjecaj Zapadnih ideja. 
Individualizaciju koja se javlja na prikazu Branko Fučić uspoređuje s plutejima svete Nedjeljice u 
Zadru kao primjeru ranoromaničke umjetnosti. 125 Tražeći moguće zapadnoeuropske uzore, 
Nikolina Maraković predlaže majstore otonskog i postotonskog razdoblja južne Njemačke 
poglavito samostanskih škola Regensburga, ali i sjevemotalijanske regije, (uspoređuje ih 

1 9 

primjerice sa prikazima iz San Giorgia u Credaru). 

Pojasevi oslika međusobno su odvojeni dekorativnim trakama crvene, oker i plave boje, 
perspektivnim meandrom te motivom plisirane trake. Uz navedene, kao dekorativni element 
javlja se motiv raznobojnih kvadrata preko kojih su iscrtane valovite linije u podgledu luka te 
velika kvadratna polja odijeljena crvenim trakama dekorirana dijagonalno podijeljenim 
kvadratima naslikana u donjem pojasu apside i trijumfalnog luka. Ovaj motiv Maraković 
prepoznaje kao česti element francuskog romaničkog slikarstva. 127 


119 Fučić, B. (bilješka 112.), str. 12. 

120 Bogorodica orans često se javlja na frekama katakombi, jedan je od najstarijih tipova prikaza Bogorodice. Marija 
prikazana stojeći s rukama uzdignutim u molitvi. Prema: Badurina, A. (bilješka 42.), str. 189. 

121 Maraković, N. (bilješka 40.), str. 109-110. 

122 Perčić, I. (bilješka 53.). 

123 Maraković, N. (bilješka 40.), str. 109-110. 

124 Fučić, B. (bilješka 38.), str. 15. 

125 Fučić, B. (bilješka 112.), str. 15. 

126 Maraković, N. (bilješka 40.), str. 116-118. 

127 Maraković, N. (bilješka 40.), str. 119. 

Na trijumfalnom luku prikazane su žrtva Abelova s lijeve i Kainova s desne strane. Danas su 
dijelovi freske na kojima se nalaze ruke likova uništeni, te nije vidljivo jesu li bile prekrivene 
tkaninom u znak poštovanja Boga. Neobično je ipak da oba lika imaju aureolu koja im nije 
tipičan atribut. 

U srednjem pojasu trijumfalnog luka nalaze se dvije orantice (po jedna na svakoj strani) koje 
dižu otvorene dlanove na prsima dok im glavu i ramena pokriva maforij. Maraković pretpostavlja 
da bi svetice mogle biti sveta Benedikta (zaštitnica reda benediktinki) te neka od lokalno 
značajnih svetica. Dekorativne elemente s haljina svetica prepoznala je na regensburškim 
iluminacijama s kraja 10. stoljeća koje izdvaja kao moguće izvorište uzora. 128 

Prema Igoru Fiskoviću, vrijeme nastanka oslika svete Agate slično je vremenu nastanka 
oslika u Svetom Mihovilu nad Limom i Svetom Lovreču (tamo je na isti način pripremljena bijela 
podloga, a identični su i ornamenti bordura: meandar, ukrštene vijuge, cik-cak trake) no lokalni je 
majstor obradio navedene motive slabijom kvalitetom. 129 S ovakvom interpretacijom autorstva 
Maraković se ne slaže već navodi interpretaciju A. Rizzi koja je prepoznala putujuću radionicu 
čije radove pronalazi i u freskama u crkvi san Lorenzo u Villuzzi, a sličnosti su vidljive i sa 
crkvom san Tommaso u Briga Novareseu. 130 Datiranje oslika u kraj 11. ili početak 12. stoljeća 
Fisković uz formalne elemente dokazuje i natpisom koji je pisan kapitalom što ukazuje na 

1 Q 1 

razdoblje prije 13. stoljeća. Ipak, točnu dataciju teško je moguće odrediti jer nije definirano 
niti vrijeme gradnje crkve, a niti najsličniji, prethodno spomenuti primjeri nisu precizno 
datirani.Ipak, formalna obilježja uklapaju se u dataciju u prvu polovinu 11. stoljeća 132 . 


128 Maraković, N. (bilješka 40.), str. 112-113. 

129 Fisković, I. (bilješka 39.), str. 31-32. 

130 Rizzi, Antonio. Affreschi da S. Maria del Monocato a Catrocielo (e un'aggiunta da Roccasecca). Arte medievale, 
III, 1989., str. 155-165. 

Maraković, N. (bilješka 40.), str. 118-119. 

131 Fisković, I. (bilješka 37.), str. 20-21. 

132 Maraković, N. (bilješka 40.), str. 122-123. 

Slika 9. Oslik crkve svete Agate kod Kanfanara 

4.4. Sveta Foška kod Pero ja 


Crkva Sveta Foška nalazi se na jugu Istre, oko četiri kilometra od mjesta Peroj. Premda se 
danas nalazi izolirana u krajoliku, ova je crkva bila jedno od najpoznatijih hodočasničkih središta 
u Istri. Povijesni podaci o crkvi ne postoje no brojna arheološka nalazišta govore o kontinuitetu 
naseljenosti na ovom prostoru. B. Marušić navodi kako je crkva nekada bila grobljanska bazilika 
posvećena svetoj Anastaziji čemu također ide u prilog naseljenost u blizini crkve. 133 

Sveta Foška trobrodna je građevina koju Branko Fučić datira u rano srednjovjekovlje kada, 
zbog njezine veličine, pretpostavlja gustu naseljenost područja (Slika IO). 134 Građevina je 
arhitektonski vrlo zanimljiva: pravokutni tlocrtni okvir sadrži tri broda (odijeljena s po dva para 
stupova i dva stupca) koji završavaju upisanim, pravokutnim apsidama što je tradicionalni istarski 
tip začelja. One iz četvrtaste baze prelaze u kupolastu formu pomoću trompi. Upravo element 
trompi navedene upisane apside Fučić ističe kao prilog dataciji u predromaničko razdoblje kamo 

1 QC 

ju je smjestio i B. Marušić, točnije datiraju u 7.stoljeće. 

Ipak, postoje na građevini i tragovi naknadnih radova, kako u razdoblju romanike, tako i 
kasnije. U romaničkoj tradiciji rekomponiran je gornji dio zapadnog te vrh istočnog zida. U 
prilog dataciji ovih radova u romaničko razdoblje Branko Fučić navodi ostatke visećih lukova pri 
vrhu zapadnog pročelja te kamene konzole pod zabatom istočnog zida na koje su se naslanjali 
lukovi od žbuke (kao komparativni primjer Fučić navodi crkvu svetog Petra kod Savudrije). 
Kasnije su povišeni i bočni brodovi što se vidi na svim zidovima u razlici strukture zida, ali i 
debljini zida koji je mnogo tanji u kasnijoj nadogradnji. Pri završetku originalnog zida preostale 
su danas nefunkcionalne kamene konzole koje su nekada pridržavale vodoravno grede. Povišenje 
bočnih brodova utjecalo je na smanjenje količine osvjetljenja u crkvi jer su potkrovlja povišenih 
bočnih brodova zaklonila prozore glavnog broda. Povišenje bočnih brodova Fučić datira u kasnija 


133 Maraković, N. (bilješka 40.), str. 123. 

Marušić, Branko. Stenska slika v cerkvi Sv. Foške pri Peroju. Zbornik za umetnostno zgodovino, V-VI, 1959., str, 
53-62. 

Perčić, I. (bilješka 53.). 

Fučić, Branko. Sveta Foška kod Peroja. Bulletin JAZU, XIII (1-3), 1965., str. 23-35. 

134 Fučić, B. (bilješka 133.), str. 23. 

135 Maraković, N. (bilješka 40.), str. 123. 

Marušić, B. (bilješka 133.), str. 53-54. 

Fučić, B. (bilješka 133.), str. 24. 

razdoblja, između 16. i 18. stoljeća. Osim navedenih preinaka, crkvi je do građen i atrij. 


136 



Slika 10. Crkva svete Foške kod Peroja 


Oslik svete Foške sačuvan je na trijumfalnom luku, u konhi, na desnom zidu i trampama 
glavne apside, te djelomično u sjevernoj i južnoj apsidi i zidovima broda crkve. Branko Fučić 
1965. g. pisao je kako su se tek tada, osim oslika u središnjoj apsidi, počeli nazirati i ostaci oslika 
ispod vapnenačkog bjelila na zidovima broda. Na sjevernom zidu vidljiva je tada bila bordura s 
ornamentom ovojnice, nad južnom apsidom bordura s lisnatim motivima, u sjevernoj apsidi niz 
svetaca, a u središnjoj apsidi ulomci velike kompozicije Sedes Sapientiae . 137 Perčić navodi kako 
je u periodu njezinog istraživanja vidljiv bio jedino prikaz Uzašašća dok je ostatak freske bio 
prekriven vapnenačkim bjelilom. 138 Dobro su sačuvane freske trijumfalnog luka, djelomično u 
centralnoj apsidi te fragmentarno u sjevernoj apsidi. 139 

Na trijumfalnom luku nalazi se frontalni prikaz Krista na prijestolju optočenom dragim 
kamenjem (Slika 11). Krist desnicom blagoslivlje spajajući palac i prstenjak (karakteristično za 
Istočni obred). U lijevoj ruci drži svitak oslonjen na koljeno. Prikaz okružuje mandorla koju nose 
četiri anđela ispod kojih su dvije grupe po tri apostola (danas su sačuvani samo tri lijevo i jedan 
desno). Apostoli su prikazani s gestama koje iskazuju čuđenje. Pozadinu čine zeleni, žuti i modri 

136 Fučić, B. (bilješka 133.), str. 25. 

137 Fučić, B. (bilješka 133.), str. 26. 

138 Perčić, I. (bilješka 53.). 

139 Maraković, N. (bilješka 41.), str. 126-127. 

pojas. Njima slijedi crveni pojas ukrašen dragim kamenjem, dok je pri samom vrhu bijeli pojas 
iscrtan valovitim crvenim i modrim linijama koje označuju nebo. Na lijevoj strani Branko Fučić 
navodi kako prikaz koncentričnih vijuga predstavlja Mjesec (apokaliptički znak) dok bi Suce u 
tom slučaju trebalo biti prikazano s desne strane, no danas se ne vidi od bjelila ili oštećenja. Ispod 
Kristova prijestolja, umjesto očekivanog prikaza Bogorodice, prikazane su dvije simetrične ptice 
koje piju iz kaleža što je simbol Euharistije. Skupina apostola i anđeli koji nose mandorlu 
simboliziraju Uzašašće. Fučić navodi kako postoje tri tipa prikaza Uzašašća: helenistički petog 
stoljeća (Krist uzlazi na brdo poput heroja), sirijski šestog stoljeća (Krist stoji na mandorli koju 
nose anđeli, a na zemlji su Bogorodica orantkinja, dva anđela i apostoli) te palestinski šestog 
stoljeća pri kojemu Krist sjedi na prijestolju u mandorli koju nose anđeli dok na zemlji stoje 
Bogorodica i apostoli. Posljednji tip preuzeo je Bizant, a kasnije i Zapad te upravo u njega Fučić 
svrstava analizirani prikaz dodajući kako su zapadnjačke karakteristike na ovom prikazu Krist na 
prijestolju (Bizant prijestolje zamjenjuje dugom), uzbuđena gestikulacija apostola, zapadnjački 
odjevni likovi te prikazi Mjeseca i Sunca koje navodi kao tipične prikaze zapadnjačkog 
kontinentalnog način prikazivanja. 140 Nikolina Maraković navodi kako se ovaj prikaz od 
polovine 9. stoljeća prikazuje u apsidi crkve ili u kupoli, do 11. stoljeća kada ga zamjenjuje 
prikaz Krista Pantokratora. Maraković također zaključuje kako ovaj prikaz nije tipičan za 
romaničko razdoblje kada se u svetištima prikazuje Maiestas Domini, već da nastaje na 
ranosrednjovjekovnoj tradiciji. 141 Prikazi Kristova Uzašašća u svetištu najčešći su u 
južnotalijanskom romaničkom slikarstvu. Smatra se da se ovakav prikaz nalazio u svetištu 
benediktinske crkve u MonteCassinu odakle se proširio na čitav jug Italije. Navedena grupa u 
literaturi se naziva gruppo campano-cassinese. Velika važnost ovog oslika leži u činjenici da je 
jedini očuvani primjer palestinskog tipa uzašašća sjeverno od Kampanije. Već je Fučić ukazao 
na sličnost između zidnog oslika svete Foške i romaničke skulpture koja se nalazila na 
timpanima, ali ujedno su vidljive i velike razlike no to nije ključno za analizu oslika. 143 

Unutar Kristove aureole ispisana je riječ REX uz koju se podrazumijeva Rex gloriae, dok se 


u Fučić, B. (bilješka 133.), str. 27-28. 

141 Maraković, Nikolina. Mural paintings of St. Fosca near Peroj and their specific position in the context of European 
Romanesque.//ć>rto artium medievalium: journal ofthe International Research Centerfor Late Antiuity and 
Middle Ages. 14, 2008., 141-157. 

142 Fučić, B. (bilješka 133.), str. 28-29. 

Maraković, N. (bilješka 141.), str. 141-157. 

Perčić, I. (bilješka 53.). 

143 Fučić, B. (bilješka 133.), str. 25. 

na knjizi nalazi natpis EGO SV PATO koje Marušić interpretira kao EGO SU(M) PAT(ER) 
O(MNIUM). 144 Fučić u “Istarskim freskama” predlaže sličnu interpretaciju EGO SU(M) 
PAT(ER) O(MNIPOTENS) 145 , dok kasnije predlaže i druga čitanja poput EGO SU(M) 
PA(S)T(OR) O(VIUM). 146 Nad glavama apostola također se naziru ulomci teksta. 



Slika 11. Prikaz Krista s trijumfalnog luka u crkvi svete Foške kod Peroja 


U konhi glavne apside nalazi se prikaz Sedes Sapientiae, no slabo očuvan. Bogorodica sjedi 
na prijestolju dok Krist u njezinu krilu u lijevoj ruci drži rotulus za kojeg je Fučić u svome 
izvještaju napomenuo da je oštećen dok desnom rukom blagoslivlje. 147 Prikaz Bogorodice u 
apsidi najčešći je u južnotalijanskim regijama što je u skladu s bizantskom i kasnoantičkom 
tradicijom.Bogorodica ponovno dolazi u središte pažnje u doba romanike, nakon pontifikata 
Grgura VII. Ovaj prikaz Maraković svrstava u umjetnički krug Monte Cassina i njegove okolice. 
On pripada ikonografskom tipu Sedes Sapientiae koji se na zapadu javlja od 12. stoljeća, a 
najčešće se prikazuje na timpanu. 148 

Na apsidalnom zidu djelomično je vidljiv prikaz glave svetice u poluprofilu koja je prikazana 
slično svetici iz svete Agate u Kanfanaru. Uz ovaj lik vjerojatno se nalazio niz svetaca. U 

144 Marušić, B. (bilješka 133.), str. 53-62. 

145 Fučić, B. (bilješka 38.), str. 16. 

146 Fučić, B. (bilješka 133.), str. 28. 

147 Fučić, B. (bilješka 133.), str. 28-30. 

148 Maraković, N. (bilješka 40.), str. 156-160. 

trompama su prikazi krila serafina. 149 

Smještaj Uzašašća na trijumfalnom luku objašnjava se lokalnom tradicijom kasnoantičkog i 
ranosrednjovjekovnog razdoblja, ali i praktičnom naravi jer u romaničkim crkvama zid 
trijumfalnog luka dominira prostorom. Bogorodica smještena u konhi povezuje se s lokalnom 
tradicijom. Ova kombinacija je ipak originalno rješenje koje se povezuje s Kristovim Descensio i 
Ascensio, a ujedno aludira i na ustoličenje Crkve. 150 

Freske svete Foške odišu tipičnim romaničkim stilskim karakteristikama poput dominacije 
linije (poglavito je to vidljivo u tamnim, smeđim obrisnim linijama), plošnosti, shematizaciji, 
ornamentaliziranju likova i pozadini izvedenoj u trakama boje. Analizirane oslike moguće je 
povezati s benediktinskim samostanima, premda ne postoje dokazi da je sama crkva svete Foška 
pripadala benediktincima. Ipak, ne može se zanemariti činjenica da su u Puli i okolici djelovali 
montekasinski benediktinci koji su mogli izvršiti utjecaj pri stvaranju oslika ove crkve. Analiza 
ukazuje na sjevernotalijansku radionicu koja radi po južnotalijanskim predlošcima premda u 
sjevernoj Italiji nema dovoljno komparativnih primjera, Iva Perčić ovaj je oslik upitno datirala u 
11. stoljeće dok Maraković tu dataciju pomiče u 12. stoljeće. 151 



Slika 12. Detalj oslika crkve svete Foške kod Peroja 


149 Maraković, N. (bilješka 141.), str. 128-130. 
150 Maraković, N. (bilješka 141), str. 128-130. 
lsl Maraković, N. (bilješka 40.), str. 150-170. 
Perčić, I. (bilješka 53.). 

Maraković, N. (bilješka 141.), str. 167-170. 

4.5. Sveti Jeronim u Humu 


Crkva svetog Jeronima smještena je na humskom groblju, izvan naselja sa zapadne strane. 
Jedini izvor koji indirektno spominje crkvu jest povijesni dokument iz 1102. g. kada se spominje 
grad Hum (castrum Cholni) čiji su posjedi priključeni akvilejskom patrijarhu. Kaštel vjerojatno 
datira uli. stoljeće, a u posjedu akvilejske Crkve bio je do 1412. g. Upravo u to vrijeme datira se 
i crkva. 152 

Crkva je jednobrodna građevina pravokutnog tlocrta s polukružnom, upisanom apsidom 
(Slika 13). B. Marušić navodi kako je ovo jedan od najranijih poznatih primjera arhitekture 
građene pravilnim klesancima na području Istre. 153 Osobitost crkve je njezin zvonik čija je masa 
reducirana te predstavlja prijelaznu fazu između monumentalnog romaničkog tipa zvonika i 
zvonika na preslicu. Ovakvu izgradnju slijediti će i druge crkve u okolici Huma. 154 Crkva 
pravokutnog je tlocrta s upisanom apsidom nadsvođenom kupolastim završetkom. U njezinoj 
unutrašnjosti nalazi se romanički fresko oslik. 155 



Slika 13. Crkva svetog Jeronima u Humu 


152 Demonja, D. (bilješka 31.), str. 67. 

Maraković, N. (bilješka 40.), str. 175. 

153 Marušić, B. (bilješka 133.), str. 19. 

154 Maraković, N. (bilješka 40.), str. 175-176. 

155 Horvat, Katarina. Hum- razvoj grada. Radovi IPU, 10, 1986., str. 41-68. 

Zidni oslik u crkvi koji predstavlja prizore Kristološkog ciklusa otkrio je ispod, kako sam 
navodi, više slojeva bjelila, 1947. g. Branko Fučić. Danas su prizori očuvani samo djelomično 
na južnom zidu, sjevernom zidu te trijumfalnom luku i apsidi (Slika 14). Konzervatorske radove 
proveo je 1972. i 1973. g. Regionalni zavod za zaštitu spomenika kulture Rijeka. 157 Fučić navodi 
kako je majstor koji je izveo freske vrlo kvalitetan i talentiran. Freske je izveo osnovnim bojama 

i ro 

(dominantna crvena, oker, žuta, zelena te minimalno korištenje plave). Niz scena nalazi se na 
neutralnoj, apstrahiranoj podlozi tipičnoj za romaniku pri čemu likovi izlaze iz prostora slike. 
Velika raznolikost vidljiva je u pristupu detaljima na prikazima. Primjer tome su draperije koje su 
negdje krute (lik svetih žena u Polaganju u grob), stilizirane u češljaste sheme (Bogorodica u 
sceni Navještenja), stilizirane u bizantskom stilu (Vizitacija), mekih nabora (rukav anđela u 
Navještenju) ili pak realistične (lik svetog Ivana u Skidanju s križa). 159 



Slika 14. Oslik crkve svetog Jeronima u Humu 


Kristološki ciklus započinje prikazom Navještenja (Slika 15) koji se tradicionalno nalazi na 
trijumfalnom luku. Iva Perčić napominje kako je visoka razina sačuvanosti boje na ovom prikazu 
rezultat vrlo visoke kvalitete izrade oslika. 160 Arkanđeo Gabrijel prikazanje s lijeve strane (lice 


156 Fučić, Branko. Hum- ciklus romaničko-bizantskih zidnih slikarija. Peristil, 6-7 (1), 1963., str. 13-22. 
157 Maraković, N. (bilješka 40), str. 177. 

158 Fučić, B. (bilješka 156.), str. 13-22. 

159 Maraković, N. (bilješka 40.), str. 216-227. 

160 Perčić, I. (bilješka 53.). 

mu je uništeno) kako u snažnom iskoraku, držeći žezlo u ruci, prilazi Mariji koja s desne strane 
sjedi na jastuku, držeći vreteno u jednoj ruci i košaru s pletivom u krilu. Između njih nalazi se 
prikaz grada. Prikaz Marije-prelje Branko Fučić prepoznaje kao inovaciju koja u 12. stoljeću u 
zapadnu umjetnost prelazi s područja Bizanta gdje se kao obnova ranokršćanskog motiva 
Jakovljevog apokrifnog evanđelja javlja uli. stoljeću. Za razliku od bizantske varijante u kojoj 
Marija sjedi, na Zapadu je uobičajen prikaz Marije-prelje koja stoji. Osim navedenog, Zapadni 
motiv jesu zrake prikazane na Marijinoj aureoli koje simboliziraju navještenje per aurem. Premda 
vrlo čest prikaz u bizantskoj umjetnosti (Eufrazijeva bazilika) prikaz Navještenja sa Marijom- 
preljom rijedak je u ranosrednjovjekovnoj umjetnosti na Zapadu. Iako ovaj prikaz obiluje 
bizantskim elementima, ne treba ih tumačiti kao rezultat utjecaja Bizanta već u kontekstu 
europske umjetnosti romanike koja, kao što je prethodno opisano, također poprima nove 

1 69 

ikonografske elemente. 



Slika 15. Prikaz Navještenja u crkvi svetog Jeronima u Humu 


16 Bogorodica prelja javlja se od 5. stoljeća, rijedak je prikaz u ranom srednjem vijeku, dok se u 12. stoljeću ponovno 
javlja i na zapadu i na istoku. Badurina, A. (bilješka 42.), str. 452 -455. 

162 Fučić, B. (bilješka 156.), str. 13-22. 

163 Maraković, N. (bilješka 40.), str. 182-188. 

Fragmenti sačuvani u ostatku crkve daju dovoljno informacija da bi se zaključilo kako se 
Kristološki ciklus nastavljao čitavom crkvom započinjući na južnom zidu crkve, uz svetište, a 
završavajući na sjevernom zidu uz svetište. Na južnom zidu, do svetišta, nalazi se prikaz 
Vizitacije na kojemu je sačuvan ostao samo donji dio, odnosno haljine dviju žena. 164 Premda se 
ovaj prikaz prethodno tumačio kao orijentalni tip, na Zapadu postoje brojni primjeri od 9. do 13. 

i z:c 

stoljeća za što je jedan od najpoznatijih primjera Ratchisov oltar u Cividaleu. 

Preostali prizori južnog zida potpuno su uništeni no može se pretpostaviti kako su se na 
njemu nalazili prikazi Kristova djetinjstva. Najzapadnija scena sjevernog zida, kako navodi 
Branko Fučić bio je prikaz Posljednje večere. G. Ghirardi navodi kako prepoznaje samo nabore 
stolnjaka i prikaz lika u stojećem stavu koji nosi posudu u lijevoj ruci. 166 Premda je sačuvana 
samo u fragmentima, scena odaje dovoljno informacija da se može pretpostaviti prikaz za ravnim 
stolom što ukazuje na utjecaj zapadne Europe. 

Sceni Posljednje večere slijedi scena koja je sačuvana samo u donjem dijelu, odnosno vidljivi 
su donji dijelovi pet likova: tri u dugoj i dva u kratkoj haljini, a Branko Fučić interpretirao ju je 

i z:o 

kao Judin poljubac. D. Rupnich ipak zaključuje kako se radi o prikazu Križnog puta 
prepoznajući četiri lika dok peti negira prepoznajući u crvenoj površini pozadinu. 169 
Uspoređujući prikaze sa scenom Polaganja u grob likove u dugim haljinama definira kao ženske 
likove, a široku ravnu liniju kao donji dio križa. Likove u kratkim haljinama interpretira kao 
vojnike. 170 Ostao je sačuvan mali broj sačuvanih prikaza Kristove muke datiranih u 10. i 11. 
stoljeća, a najveći broj je sačuvan u iluminiranim rukopisima, no oni ukazuju na činjenicu da su 
se u romaničkom slikarstvu češće prikazivale scene Judine izdaje nego Nošenja križa. Ova 
informacija ide u prilog Fučićevoj interpretaciji, no činjenica da su likovi okrenuti prema desno 

171 

(kreću se), a ne prema središtu pobija tu ideju. 

Premda kasnije preslikan, za interpretaciju je dovoljno sačuvan prikaz Kristova Raspeća 
(Slika 16). Danas je vidljivi razapeti Krist, Longin koji ga probada kopljem naslikan je lijevo od 
njega dok se krajnje lijevo vidi samo dno haljine, vjerojatno Bogorodičine. Desno je vidljiva 

164 Maraković, N. (bilješka 40.), str. 178. 

165 Maraković, N. (bilješka 40.), str. 188-190. 

166 Ghirardi, Giulio. Affreschi Istriani del Meioevo. Padova: Dante Alighieri, 1972., str. 63. 

167 Maraković, N. (bilješka 40.), str. 190-192. 

168 Fučić, B. (bilješka 156.), str. 13-22. 

169 Rupnich, Daniela. La chiesa e gli affreschi de S. Girolamo a Colmo in Istria. AMSI, XCIV, 1994., str. 113-153. 
1V0 Maraković, N. (bilješka 40.), str. 179-180. 
m Maraković, N. (bilješka 40.), str. 193-195. 

Stefatonova ruka i štap sa spužvom. Pokraj njega vjerojatno je stajao lik svetog Ivana dok su kraj 
križa bili prikazani uplakani anđeli. 172 Prema prethodnim istraživanjima prikaz je definiran kao 
zapadnjački uz iznimku izvijenog, Kristovog tijela. Fučić navodi kako je prikaz Raspeća u Humu 
romanička, Zapadna varijanta prikaza s bizantskim tipom Krista izvijenog tijela. 173 Kao 
reprezentativni primjer koji može poslužiti kao komparativni primjer za humske freske Nikolina 
Maraković navodi oslik kripte Akvilejske katedrale, međutim tamo izostaju likovi Stefatona i 
Longina.Neovisno o tome što se izvijeni lik Krista povezuje s bizantskim područjem, ovakve 
kompozicije česte su u 12. stoljeću u sjevernoj Italiji i južnoj Njemačkoj te se utjecaje za ovakav 
prikaz treba tražiti upravo na navedenom području. 174 



Slika 16. Detalj prikaza Raspeća u crkvi svetog Jeronima u Humu 


Sljedeća scena, vidljiva samo djelomično zbog kasnijih preslika, jest Skidanje s križa. Ovaj 
prikaz na Zapadu se ne pojavljuje do 11. stoljeća. Sačuvana je samo desna strana na kojoj se vidi 
dio križa sa Kristovom lijevom rukom, mladenački lik Nikodema koji Kristu vadi čavao iz dlana 
te lik svetog Ivana čije je lice uništeno. Iznad haste križa vidljiv je tužni lik anđela čije su ruke 


172 Maraković, N. (bilješka 40.), str. 180. 
173 Fučić, B. (bilješka 156.), str. 13-22. 
174 Maraković, N. (bilješka 40.), str. 195-201. 

prekrivene velom što je tipično bizantski ikonografski motiv. 175 S obzirom na vidljivo, na lijevoj 
strani možemo pretpostaviti još jednog anđela, Bogorodicu i Josipa iz Arimateje. Sto se tiče 
uzora, Maraković ponovno navodi iluminacije salzburškog umjetničkog kruga u kojima je uvijek 
prisutan lik koji vadi čavao iz Kristovog dlana, no u obzir treba uzeti i zidne oslike sjeverne i 
sjeveroistočne Italije (poglavito Furlanija i istočni Tirol). Iz navedenog Maraković zaključuje 
kako ovaj prikaz pripada zapadnjačkoj varijanti bizantskih modela, odnosno u umjetnički krug 
sjeveroistočne Italije i podalpskog prostora kraja 12. i početka 13. stoljeća. 177 

Posljednja scena Kristološkog ciklusa jest Polaganje u grob (Slika 17). Ovaj prikaz tipična je 
ikonografska kompozicija Zapada u kojoj se u središtu nalazi Kristovo tijelo položeno na 
sarkofag (bizantska ikonografija pretpostavlja polaganje Kristova tijela u grobnicu iskopanu u 
pećini). S lijeve strane sarkofaga nalaze se Svete žene i Bogorodica te lik Josipa iz Arimateje koji 
mu zamata tijelo. S desne strane nalazi se sveti Ivan koji prihvaća Kristove noge. 178 Premda se 
nije sačuvalo mnogo monumentalnih prikaza Polaganja u grob, komparativni primjeri nalaze se u 
crkvi st. Laurent u Louroueru i kapeli sv. Groba katedrale u Winchesteru.Što se tiče primjera u 
sjeveroistočnoj Italiji i okolici Slasburga sačuvani su slični prikazi u rukopisima (primjerice 
Liutoldov Evanđelistar). Nažalost, zbog premalog broja komparativnih primjera nemoguće je 
pronaći istovjetnu ikonografsku formulu. 179 



Slika 1 7. Prikaz Polaganja u grob u crkvi svetog Jeronima u Humu 


175 Fučić, B. (bilješka 156.), str. 13-22. 
176 Maraković, N. (bilješka 40.), str. 180-181. 
177 Maraković, N. (bilješka 40.), str. 201-206. 
178 Maraković, N. (bilješka 40.), str. 181. 
179 Maraković, N. (bilješka 40.), str. 206-208. 

Donji dijelovi zidova, ispod Kristološkog ciklusa, ispunjeni su prikazom draperije s 
prikazom svetačkog ciklusa. Jedini sačuvani fragment jest onaj ispod prikaza Polaganja u 
grob.Fučić navodi kako je u ovom razdoblju uobičajeno scene mučenja prikazivati monokromno 
za što navodi komparativne primjere u Akvileji, Trstu i Poreču. 180 U preostalom fragmentu 
prepoznaje se scena Mučeništva svetog Lovre koji postaje popularan u 11.stoljeću, a za ovaj 
primjer paralele pronalazi D. Rupnich u ranosrednjovjekovnoj i ranoromaničkoj minijaturi 
(Udine, Dijon). 181 S obzirom na to da se ova scena koja prikazuje cara Valerijana kako izdaje 
naredbu za mučenje nalazi uz svetište na sjevernom zidu, za pretpostaviti je daje ciklus o svetom 
Lovri tekao obrnuto od Kristološkog ciklusa. Prikazan je prefekt Valerijan kojeg 
prepoznajemo po natpisu VALERIANU koji u datom trenutku uzdiže ruku dok zapovijeda. Na 
sredini prikaza fragmenti su mučitelja, a iznad aureole lika s lijeva nalazi se natpis S. 
LAVRENCIV prema kojemu prepoznajemo svetog Lovru. 183 

Branko Fučić prikaze je definirao kao romaničku podlogu koju je prožeo bizantinizam 
srednje epohe koji je usvojen putem bizantskih minijatura. Upliv bizantskog utjecaja pronalazi 
preko Akvileje i Venecije koje su u tom periodu pod snažnim utjecajem Bizanta. 184 Analiza 
Nikoline Maraković ukazuje na činjenicu da se najviše sličnosti pronalazi u podalpskom 

1 oc 

umjetničkom krugu uz mnogo dodirnih točaka sa venecijansko-salzburškim krugom. 
Provenijenciju ikonografskih motiva vidi u području Salzburga, Venecije i Akvileje, no ovaj oslik 
jedinstven je primjer koji je izveo majstor školovan u navedenim umjetničkim centrima. Detaljna 
analiza ukazuje na dataciju fresaka u kraj 12. ili početak 13. stoljeća što je nešto preciznije od 
prethodne Fučićeve datacije u drugu polovinu 12. ili prvu polovinu 13. stoljeća. 186 

Posljednja pretpostavka koju Fučić izvodi jest ona o naručitelju, odnosno pretpostavlja da je 
naručitelj oslika ove kvalitete mogao biti jedino akvilejski patrijarh koji je na samom početku 12. 


180 Fučić, B. (bilješka 156.), str. 13-22. 

181 Rupnich, D. (bilješka 169.), str. 135-136. 

182 Maraković, N. (bilješka 40.), str. 178-182. 

183 Fučić, B. (bilješka 156.), str. 13-22. 

184 Fučić, B. (bilješka 156.), str 13-22. 

185 Maraković, N. (bilješka 40.), str. 210-215. 

Fučić, B. (bilješka 38.), str. 16. 

186 Maraković, Nikolina. Le pitture murali di S. Gerolamo a Colmo.Alcune nuove proposte d’interpretazione.Am- 
Centro di ricerche storiche a Rovigno. 43, 2013, 25-58. 

Maraković, N. (bilješka 40.), str. 228-231. 

stoljeća postao feudalac Huma. 


187 



Slika 18. Detalj oslika crkve svetog Jeronima u Humu 


187 Fučić, B. (bilješka 156.), str. 13-22. 









4.6. Katedrala u Poreču 


Katedralni kompleks u Poreču razvio se na temeljima prvog prostora domus ecclesiae, 
odnosno na prostoru rimskog profanog objekta. U 4. stoljeću ovaj objekt pretvara se u prvu crkvu 
s krstionicom koja se u 5. stoljeću nakon novih pregradnji pretvara u dvije paralelne crkve sa 
zajedničkim narteksom te krstionicom koja se nalazila u osi južnog objekta. Biskup Eufrazije 
pregrađuje crkvu u 6. stoljeću, kada joj dodaje novo svetište s tri apside, kolonade te namještaj i 
dekoraciju (Slika 19). 188 



Slika 19. Eufrazijeva bazilika 


Na zapadnom zidu porečke katedrale, iznad južnog ulaza u crkvu nalazi se fragment zidnog 
oslika.Postoje zapisi o obnovi crkava u romaničkom period koji navode daje Biskup Oton 1277. 
g. postavio je u katedrali ciborij, a relikvije svetog Projekta i svetog Akolita položio u škrinju 
oltara svete Anastazije međutim ne zna se je li vršio i druge vrste obnove. Također postoji 
podatak daje biskup Adelpertus 1233. g. ponovno posvetio glavni oltar u katedrali, no ni za ovaj 
zahvat nema dokaza da su provedeni i drugi radovi. Jedini pouzdani podatak o aktivnostima 


188 Vicelja Matijašić, M. (bilješka 93.), str. 58-65. 

unutar objekta govori o restauratorsko-konzervatorskom zahvatu provedenom 1978. 189 

Oslik zapadnog zida slabo je očuvan, no prepoznaje se lik Krista na prijestolju koji desnom 
rukom blagoslivlje, a lijevom pridržava knjigu na koljenu. Zbog nastalih oštećenja nemoguće je 
otkriti blagoslivlje li Krist prema istočnjačkoj ili zapadnjačkoj tradiciji (Slika 20). Kristu s desne 
strane prilaze dva, a s lijeve jedan lik sveca. Iznad ovog prikaza nalaze se fragmenti oslika koji 
sadrže dijelove ljudskih likova od kojih je u cijelosti vidljiv samo jedan koji korača s rukama 
ispruženim ispred sebe. Nalazi se između dva lika kojima su danas vidljive samo glave. Desno od 
njih nalazi se lik koji k sebi prinosi lijevu, a pruža desnu ruku. U obje ruke drži nepoznate 
predmete, a izanjega izvija se nepoznati oblik (plašt ili krila). Možda se radi o anđelu. Lijevo od 
Krista bila je još jedna scena koja je uništena no moguće je da se u gornjem desnom uglu nalazi 
glava, a u donjem lijevom noga ljudskih likova. 190 



Slika 20. Prikaz Krista u Eufrazijevoj bazilici 

S obzirom na smještaj, Nikolina Maraković pretpostavlja da se radi o prizoru Posljednjeg 
suda u što se uklapaju maleni likovi sa strane kao i lik anđela s trubljom u rukama. Prikaz Deisisa 


189 Maraković, N. (bilješka 40.), str. 235. 
190 Maraković, N. (bilješka 40.), str. 236. 

nije moguć jer pretpostavlja Bogorodicu i svetog Ivana jer na prikazu postoji jedan lik više. 
Moguće je da se uz navedene likove nalazi prikazan neki od svetaca važnih za grad i katedralu. 191 
Grafizam paralelnih nabora draperija i okrugli oblici kosa ukazuju na tradiciju otonskog 
slikarskog kruga. Ipak, izduženi likovi, likovi u poluprofilu i dinamično razveden rub haljine 
ukazuje na nešto kasniju dataciju. U donjem dijelu nalaze se bordure s motivom većih i manjih 
rombova i trokuta sa stepenasto ukrašenim unutarnjim rubom. Sličan motiv poznat je kod 
sjevernotalijanskih radionica od 11. do 12. stoljeća (primjerice kripta San Fermo u Veroni). Iza 
Krista vidljiv je motiv plisirane vrpce. Scenu bočno zatvara bordura od rombova ukrašenih malim 
crvenim krugovima, a odozgo motiv perspektivnog meandra. Ovi motivi poznati su u slikarstvu 
sjevernotalijanskih, podalpskih kao i južnonjemačkih regija, ali i u slikarstvu veroneškog 
kruga. Nažalost, zbog velikih oštećenja teško je sa sigurnošću tvrditi što se na prikazu nalazilo 
te se u interpretacije nisu upuštali ni drugi istraživači. 

Stilske karakteristike ukazuju na sjevernotalijansko slikarstvo 13. stoljeća koje je duže 
zadržalo elemente otonskih slikarskih karakteristika. Naručitelj je vjerojatno bio porečki biskup, a 
činjenica da se radi o osliku katedrale ukazuje na težnju za visokom kvalitetom izvedenog oslika. 
Ukoliko je oslik izveden za prijenosa relikvija možda su prikazani Krist, Bogorodica i dva sveca. 
Maraković predlaže dataciju u 13. stoljeće. 193 


191 Maraković, N. (bilješka 40.), str. 236. 
192 Maraković, N. (bilješka 40.), str. 237. 
193 Maraković, N. (bilješka 40.), str. 239-240. 

4.7. Sveta Marija Mala kod Bala 


Sjeverozapadno od Bala, sjeverno od ceste koja vodi prema Rovinju, nalazi se crkva Sveta 
Marija. Iako postoje povijesni dokumenti o castrumu Bale (Vallis) 194 , o samoj crkvi nema 
podataka. 195 Prvi ju je evidentirao Branko Marušić koji ju je istraživao 1954. g. kada je bila 
sačuvana do visine krova. 196 Na crkvi su provedeni konzervatorski i restauratorski radovi u 
nadležnosti Konzervatorskog odjela Ministarstva kulture RH u Pulite je sada obnovljena premda 

i Q7 

je njezina kamena dekoracija smještena u različitim muzejima i zbirkama. 

Ova crkva bila je u središtu interesa raznih istraživača zbog svojeg osebujnog arhitektonskog 
rješenja. Radi se o crkvi zidanoj od lomljenaca s dvije upisane pravokutne apside. Njezi prostor 
podijeljen je u dva dijela: lađu i svetište koje je izdignuto za jednu stepenicu. Dvije apside 
podjednake su veličine, međusobno odijeljene masivnim zidom načijem je čelu upisana mala 
niša. Rubovi trijumfalnih lukova višestruko su profilirani. Položaj niše upućuje na to daje imala 
ritualnu funkciju. Začelje apsida zidano je manjim kamenjem dok uglove čine veći kameni 
blokovi. Na začelju apsida nalaze se prozori čiji su otvori polukružni iznutra, a četvrtasti izvana, 
a u prostoru apsida pronađeni su izvorni oltari. Zidna struktura apsidalnog dijela putem trompi 

1 QO 

prelazi u kalote što upućuje na kasnoantičkui bizantsku tradiciju gradnje (Slika 21). 


194 Marušić, Branko. Istarska grupa spomenika sakralne arhitekture s upisanom apsidom. HA , V (1-2), 1974., str. 26. 
195 Maraković, N. (bilješka 40.), str. 241. 

1% Marušić, B. (bilješka 194.), str. 26. 

197 Maraković, N. (bilješka 40.), str. 241. 

198 Demonja, D. (bilješka 31.), str. 110-113. 

Regan, Krešimir, Nadilo, Branko. Stare crkve na području Bala i Rovinja. Građevinar , 62 (7), 2010, 539-551. 
Mohorovičić, Andre. Problem tipološke klasifikacije objekata srednjovjekovne arhitekture na područjulstre i 
Kvarnera. Ljetopis HAZU, 62, 1955., str. 486-536. 

Slika 21. Sveta Marija Mala kod Bala 


Govoreći o zidnom osliku, možemo razlučiti dva sloja. Na prvom sloju žbuke nalazili su se 
prikazi jednostavnih posvetnih križeva. Fragmenti zidnog oslika sa drugog sloja žbuke pronađeni 
su u sjevernoj apsidi, na trompi, no nestali su nakon 1963. g. kada su za restauratorskog zahvata 
skinuti te su danas poznati samo sa fotografija. 199 Prema poznatim zapisima istraživača u 
sjevernoj apsidi na trompi je bilo vidljivo lice muškarca s natpisom Matheus, odnosno prikaz 
evanđelista Mateja. Za pretpostaviti je da su se u preostalim trompama nalazila preostala tri 
evanđelista. Ipak, zbog nedostatka originalnog oslika teško je danas izvoditi nove zaključke. 


'"Maraković, N. (bilješka 40.), str. 241. 

4.8. Sveti Vincent u Svetvinčentu 


Crkva svetog Vincenta nalazi se u mjestu Svetvinčenat, na pola puta između Pazina i Pule. 
Samostan se spominje u dokumentu iz 1024. g. u kojemu se utvrđuju njezine granice, nakon 
čega se javlja i u drugim dokumentima poput onoga pape Aleksandra III. Iz 1178. 200 Crkva je 
zidana od pravilnih klesanaca, dvoranskog je tipa, sa tri upisane polukružne apside. Na bočnim 
zidovima i u apsidama nalaze se izduženi prozori polukružnog završetka dok su na portalu dva 
okulusa. Branko Marušić datira crkvu u 13. stoljeće dok Šonje izgradnju smješta u 10. stoljeće, a 

901 

u 13. stoljeće datira njezinu pregradnju (Slika 22). 



Slika 22. Crkva svetog Vincenta u Svetvinčentu 


U unutrašnjosti crkve sačuvan je zidni oslik u tri sloja: dva romanička te jedan gotički. Prvi 
sloj najraniji je i nastao je odmah po gradnji crkve, no on je vrlo slabo očuvan. Drugi ciklus 
sačuvan je na svim zidovima crkve te predstavlja najbolje sačuvani romanički ciklus u Istri (Slika 
23). Poznat je i majstor ovoga ciklusa Ognobenus iz Treviza čiji se potpis nalazi ispod prozora u 
južnoj apsidi: (ANNO DOMINI?) (...) PIN(XIT) OGNOBENUS HOC TRIVISANUS. 202 


200 Maraković, N. (bilješka 40.), str. 246. 
201 Maraković, N. (bilješka 40.), str. 247. 
Marušić, B. (bilješka 133.), str. 30. 
Šonje, A. (bilješka 50.), str. 150. 
202 Maraković, N. (bilješka 40.), str. 248. 

Slika 23. Oslik crkve svetog Vincenta u Svetvinčentu 


U prostoru svetišta sačuvan je prikaz Deisisa. Na njemu Krist sjedi na prijestolju, a uz njega 
su Bogorodica, sveti Ivan te simboli evanđelista. Ispod navedenog, na prostoru apsidalnog zida 
prikaz je apostola koji imaju atribute te natpis s imenom iznad svakog pojedinog lika (Slika 24). 



Slika 24. Detalj oslika crkve svetog Vincenta u Svetvinčentu 

U sjevernoj apsidi prikaz je Kristova krštenja čiju kompoziciju čini šest likova: Krist, Ivan 
Krstitelj, dva anđela, svetac i arkanđeo. Moguće je da je prikaz sveca koji u ruci nosi palmu 
mučeništva prikaz svetog Vinka, zaštitnika crkve. Specifičnost ovog prikaza jest nedostatak Boga 
kao i golubice (Duha Svetoga). Maraković navodi kako joj nisu poznati drugi primjeri prikaza 

orvo 

Krštenja u prostoru apside crkve. 

U južnoj apsidi prikaz je Bogorodice na prijestolju. Ona sjedi okrunjena i u krilu drži Krista 
dok joj prilaze četiri sveca. Iznad nje lik je arhanđela. Same svece interpretirao je Branko Fučić 
prema natpisima kao svetog đakona, svetog Vinka, svetog Valerija i svetog Stjepana. Za 
pretpostaviti je da je neidentificirani lik sveca prikaz svetog Lovre koji se često prikazuje uz 
svetog Stjepana. 204 

Na zidovima sjeverne i južne apside prikazi su radova dvanaest mjeseci no velik dio tih 
prikaza danas je uništen. Maraković navodi kako su ovi prikazi još jedna specifičnost jer je ovo 
jedini poznati primjer prikaza Mjeseci u romaničkom zidnom slikarstvu Hrvatske pri čemu joj 

90S 

nisu poznati drugi primjeri ovog motiva na prostoru zida apsida. 

Na trijumfalnom luku prikaz je Navještenja, danas oštećen no Fučić je definirao prikaz kao 
motiv Marije-prelje. 206 Iznad bočnih apsida prikazi su Agnus Dei, arhanđeo te Kainova i Abelova 
žrtva. 207 

Na sjevernom i južnom zidu crkve nalaze se prikazi scena iz Kristološkog ciklusa čiji je 
početak scena Navještenja sa trijumfalnog luka. Danas su potpuno oštećeni prva dva prikaza na 
južnom zidu, no vjerojatno je da su to bile scene Vizitacije i Rođenja. Njima slijedi relativno 
dobro sačuvana scena Poklonstva kraljeva, potom gotovo potpuno uništena scena Pokolja nevinih 
te Bijeg u Egipat prepoznatljiv prema sačuvanom elementu nogu Josipa i magarca. Posljednja 
scena južnog zida također je slabo sačuvana te su ponuđene različite interpretacije. Fučić navodi 
kako se radi o prikazu Dispute u hramu dok Iva Perčić prikaz interpretira kao Noli me tangere s 
čime se slaže i Nikolina Maraković. Gornja zona sjevernog zida prikazuje scene Kristove 


203 Maraković, N. (bilješka 40.), str. 250-251. 

204 Fučić, B. (bilješka 38.), str. 6. 

Maraković, N. (bilješka 40), str. 251-252. 

205 Fučić, Branko. Srednjovjekovno zidno slikarstvo Istre (doktorska disertacija). Rijeka-Ljubijana, 1964., str. 161. 

Maraković, N. (bilješka 40.), str. 249-252. 

206 Fučić, B. (bilješka 205.), str. 249-252. 

207 Maraković, N. (bilješka 40.), str. 254-255. 

208 Maraković, N. (bilješka 40.), str. 256-258. 

muke, a započinju prikazom Posljednje večere. Njoj slijedi Judina izdaja, Raspeće sa likovima 
Stefatona i Ivana koji prinosi ruke licu. Nakon Raspeća, slijedi scena Polaganja u grob u 
zapadnjačkoj varijanti polaganja Kristova tijela u sarkofag sa većim brojem likova (Bogorodica, 
Nikodem, Josip iz Arimateje, Svete žene). Posljednja scena jesu Svete žene na praznom 
Kristovom grobu. 209 

U donjoj zoni sjevernog i južnog zida prikazanje ciklus mučeništva svetog Vinka što je jedan 

910 

od najsačuvanijih prikaza mučeništva nekog sveca u Hrvatskoj. 

Zapadni zid tradicionalno prikazuje Posljednji sud. U gornjem dijelu prikaz je Deisisa: Krist 
u mandorli sa Bogorodicom i svetim Ivanom dok su uokolo brojni likovi duša u paklu i 
Uskrsnuća mrtvih. 

Oslik svetog Vincenta karakteriziraju plošnost u izradi te stilizacija u slikanju tkanine. 

Dekorativni elementi koji se javljaju, Maraković definira kao tipične za 13. stoljeće (četverolisti 

cvjetovi, bijele točkice). Uzore slikarstva Ognobenusa ona pronalazi u venecijansko-salzburškom 
211 

slikarskom krugu. 

Ideje Bizanta prepliću se u samoj ikonografiji sa idejama Zapada. Vidljivo je to primjerice na 
prikazu Posljednjeg suda naslikanom na zapadnom zidu crkve. Fučić navodi kako su bizantska 
karakteristika takozvane mokre draperije ukrućenih nabora kao i fizionomija likova pri čijim 
izvođenju majstor koristi zelene tonove za izvođenje crteža koji potom dovršava svjetlosivom i 
ružičastom bojom inkamata. Crtež dovršava crnim i crvenim linijama koje se jasno vide na 
likovima apostola te prikazima mjeseci. 212 


Perčić, I. (bilješka 53.). 

Fučić, B. (bilješka 38.), str. 16. 
209 Maraković, N. (bilješka 40.), str. 259-260. 
210 Maraković, N. (bilješka 40.), 263. 
211 Maraković, N. (bilješka 40.), str. 266-268. 
212 Fučić, B. (bilješka 38.), str. 16. 

4.9. Crkve u Istri sa sačuvanim ostacima fresco slikarija iz 12. i 13. 
stoljeća 


4.9.1. Sveti Stjepan u Peroju 

Crkva svetog Stjepana jednobrodna je pravokutna crkva dužine nešto više od 17 i širine oko 
6,7 metara. Dvoranskog je tipa čije je svetište završavalo s tri upisane apside pravokutnog tlocrta, 
a uništeno je polovicom 20.stoljeća. Njezino ziđe građeno je odpriklesanih lomljenaca, a s 
vanjske strane pročelje je dekorirano je i poduprto lezenama. Dvije od njih završavaju klesanom 
dekoracijom. 213 Crkvu je Branko Marušić datirao u 7. ili 8. stoljeće. 214 S obzirom na činjenicu 
da je ova crkva funkcionirala kao župna crkva do 19. stoljeća, za pretpostaviti je da je to bila i 
njezina primarna funkcija. U crkvi su slabo vidljivi oslići, odnosno raspoznaju se samo muški 
likovi i elementi njihove odjeće o čemu je pisao Željko Bistrović. 215 



Slika 25. Crkva svetog Stjepana u Peroju 


213 Matejčić, Ivan. Peroj crkva sv. Stjepana. HAG, 6, 2009., str. 369-371. 

214 Marušić, B. (bilješka 133.), str. 47. 

215 Bistrović, Željko. Predromaničko i romaničko slikarstvo u Istri. Anali za istrske in mediteranske studije- Series 
historia et sociologia, 19 (1), 2009., str. 3-4. 

4.9.2. Sveti Petar u Trvižu 


Jugozapadno od mjesta Trviž, na uzvisini, nalazi se nekadašnje groblje sa crkvom svetog 
Petra do koje se dolazi cestom koja prolazi kroz samo mjesto. S obzirom na lokaciju crkve za 
pretpostaviti je daje njezina originalna funkcija bila upravo grobljanska. Tlocrt crkve neobičan je 
te se od tipičnih jednobrodnih tlocrta razlikuje promjenom širine prostora. Prostor uz pročelje uži 
je od začelja s apsidom što je rezultat više faza izgradnje crkve. Apsida je pravokutna, svođena 
bačvasto te upisana u četverokutni blok začeljnog zida. Sa obje njezine strane nalazi se po jedna 
mala prostorija također svođena bačvastim svodomkoja se vratima otvara prema apsidi. 

Druga faza crkve, u kojoj je dograđena lađa s apsidom datirana je u 13. ili 14. stoljeće na što 
ukazuju klesanci obrađeni i slagani u podjednako visoke redove. Na ovakvu dataciju ukazuju i 
zazidani prozor na južnom zidu te otvor apsidalnog prozora čiji su doprozornici i pragovi 
klesarski obrađeni. Prema postojećim Valvazorovim crtežima, nastalim u 17. stoljeću, crkva je 
originalno uz pročelje imala pridodan zvonik no Fučić u svome članku napominje da su ti crteži 
nepouzdani (Slika 26). 217 



Slika 26. Crkva svetog Petra u Trvižu 


216 Demonja , D. (bilješka 31.), str. 107-108. 

217 Fučić, Branko. Sveti Petar u Trvižu. Bulletin JAZU, X (3), 1962., str. 157-168. 

Oslik crkve na južnom zidu otkrio je Branko Fučić 1949. g. i opisao ga kao jedinstveno polje 
visine 2 i širine 1 metar. Na zidovima prve faze gradnje je prikaz istokračnog križa u crvenoj boji 
čiji krakovi završavaju u kružnoj formi s upisanim križem. Na zidovima druge faze gradnje nalazi 
se oslik 14. stoljeća. Na južnom zidu crkve prikaz je Sedes Sapientiae na kojemu je prikaz 
Bogorodice bez krune na glavi što ide u prilog dataciji oslika u 12. stoljeće. 218 


4.9.3. Sveta Marija Snježna u Maružinima 

Sjeveroistočno od sela Maružini na vrhu brežuljka, uz poljski put, nalazi se nepravilno 
orijentirana crkva svete Marije Snježne (Slika 27). Apsida crkve pravokutnog je tlocrta, upisanau 
začeljni zid. Njezini zidovi pomoću trompa prelaze u formu konhe. Kao doprozornici prozora 
apside korišteni su spoliji koje Fučić datira u razdoblje 9. ili 10. stoljeća, kao i spolije pronađene 
ispod žbuke na istočnom zidu čime se izgradnja crkve pomiče u 11. ili 12. stoljeće. Originalni 
prozor apsidalnog završetka danas je zazidan, ali imao je kameni doprozomik ukrašen uklesanim 
pleterom. 220 Nije poznata informacija o ulozi ove crkve no moguće je da je služila kao privatna 
kapela. 221 

Zidni oslik u crkvi otkrio je Branko Fučić 1946. g. na prostoru sjevernog zida apside. Pošto je 
izvedena sonda otkriven je prikaz frontalne glave svetice s aureolom ispod prikaza arkade. 
Njezina glava umotana je pokrivalom za što postoje uzori na alpskom području, a prema stilskim 
karakteristikama datirana je u kasno 12. ili rano 13. stoljeće. 222 


218 Fučić, B. (bilješka 217.), str. 162-163. 

Maraković, N. (bilješka 40.), str. 278-283. 

219 Fučić, Branko. Sveta Marija „od sniga u Marožinima“. Bulletin JAZU, XII (3), 1964., str. 1-5. 
220 Demonja, D. (bilješka 31.), str. 101-102. 

221 Maraković, N. (bilješka 40.), str. 278-283. 

222 Fučić, B. (bilješka 219.), str. 1-5. 

Slika 27. Crkva svete Marije Snježne u Maružinima 


4.9.4. Sveti Elizej u Draguću 

Istočno od naselja Draguć, na mjesnom groblju nalazi se crkva svetog Elizeja. Nepravilnog je 
pravokutnog tlocrta (Slika 28). Njezino ziđe građeno je od pravilnih, duguljastih, plosnatih 
kamenova koji su slagani u pravilne horizontalne pojaseve naizmjence viši (slagan od okomito 
postavljenih kamenova) te niži (slagan od horizontalno postavljenih kamenova). Osim dinamike 
izmjene dimenzija redova ovaj način gradnje stvorio je i dinamiku boje stvarajući tamnije i 
svjetlije nizove što je možda utjecaj prostora Italije gdje romaničke građevine karakterizira 
dinamika kolorita na fasadi. Crkva je datirana u 13.stoljeće što potkrepljuju i kameni okvir od 
pravilno klesanih kvadara većih dimenzija kao i horizontalno proširenje do vratnika. Demonja 
navodi kako Prelog iste elemente nalazi u romaničkoj profanoj arhitekturi što još jednom 
potvrđuje dataciju izgradnje crkve u 13.stoljeće. 223 Danas je ova crkva u funkciji grobljanske 
crkve. 


223Demonja, D. (bilješka 31.), str. 66-67. 

Slika 28. Crkva svetog Elizeja u Draguću 


U apsidi crkve prikaz je Krista uz kojeg se nalaze dva lika što ukazuje na scenu Deisisa, pri 
čemu je jedan od likova sveti Ivan Evanđelist dok je na trijumfalnom luku vidljiv prikaz 
Navještenja (Slika 29). Branko Fučić naveo je kako se na donjem dijelu trijumfalnog luka nalazio 
prikaz životinje, moguće zmaja koji je bio nastavak izgubljene scene u donjem dijelu apsidalnog 
zida. Na sjevernom zidu, uz svetište nalazi se prikaz svetog biskupa, čija su odjeća (mitra, 
dalmatika i kazula) povod Branku Fučiću za dataciju oslika u 13. stoljeće. 224 Na južnom zidu 
prikazane su dvije svetice. Ovu scenu Iva Perčić interpretirala je kao prikaz Vizitacije koja se 
često kao dio Kristološkog ili Mariološkog ciklusa prikazuje upravo na južnom zidu crkve, uz 
svetište, odnosno uz trijumfalni luk kao scena koja slijedi Navještenje. Nikolina Maraković 
pak navodi kako svetice u rukama drže križ, odnosno kadionicu što nisu atributi Marije i 
Elizabete te ostavlja otvorenu mogućnost slobodne interpretacije scene, ali i drukčije 

996 

razumijevanje samog prikaza. 

Na južnom i sjevernom zidu crkve tradicionalno se nalaze scene iz Kristološkog 
ciklusa.Ciklus započinje scenom Rođenja, potom Poklonstva pastira dok je posljednja scena 
južnog zida Bijeg u Egipat. Ispod prikaza Poklonstva nalazi se scena za koju do danas nije 
ponuđena interpretacija. Na njoj je prikazan muškarac u oklopu na konju koji u ruci drži štit 
trokutastog oblika. 


224 Fučić, B. (bilješka 205.), str. 187-212. 
225 Perčić. I. (bilješka 53.). 

226 Maraković, N. (bilješka 40.), str. 287. 

Slika 29. Oslik crkve svetog Elizeja u Draguću 


Sjeverni zid sadrži scene Posljednje večere, Judine izdaje te scenu Raspeća (Slika 30). Iva 
Perčić navodi kako je upravo ova scena najbolje sačuvana, a ujedno je i najistaknutija scena što je 
vidljivo iz njezinog okvira koji je širi od ostalih. Ipak, ova scena je već tada bila u lošem stanju. 
Dio sloja boje je otpao, a mjestimično je otpala i žbuka dok je većina površine oštećena urezanim 
imenima u površinu oslika. Središnji dio oslika čini prikaz razapeta Krista. Njegovo tijelo je 
izvijeno, a bokovi prekriveni perizomom. Glava mu je položena na desno rame, a oba stopala 
pribijena su na križ jednim čavlom. Uz Kristovu glavu nalaze se dva anđela dok se iznad nalazi 
natpis ICXC. U podnožju križa stoje Bogorodica i Ivan Evanđelist dok se ispod uzvisine na kojoj 
je križ nekada vjerojatno nalazio prikaz Adamove lubanje. Sceni Raspeća slijedi scena 
Polaganja u grob u kojoj se prema Zapadnoj ikonografiji prikazuje polaganje Krista u sarkofag. 
Posljednja scena nalazi se ispod prikaza Polaganja, a predstavlja dolazak Svetih žena na Kristov 
grob. 


227 


Maraković, N. (bilješka 40.), str. 285-288. 
Perčić, I. (bilješka 53.). 















Slika 30. Prikaz Raspeća u crkvi svetog Elizeja u Draguću 


Na zapadnom zidu prikaz je Raja kojeg simboliziraju Abraham, Izak i Jakov. Ovaj prikaz 
poznat je kao Abrahamovo krilo. Tradicionalno se prikazuje kao krilo Abrahama koji se smatra 
praocem u kojemu počivaju duše pokojnika, a javlja se od najranijih razdoblja. Srednji vijek 
preuzima ovaj prikaz kao alegoriju Raja. Varijanta u kojoj tri patrijarha drže u rukama rubac na 
kojemu su prikazani likovi pokojnih karakteristična je za bizantske prikaze. 228 Drugi je prikaz 
Pakla koji je predstavljen vatrom, kotlom te dvama đavlima. 

Jednostavniji tehnički, ali i slikarski postupak karakteristični su za lokalne majstore koji se u 
13. stoljeću javljaju u unutrašnjosti Istre. Velike površine zida ostavljene su u žućkasto-oker boji 
žbuke koja čini poveznicu čitavog oslika. 229 Za razliku od Fučića koji piše o slobodi kojom 
majstor slika, Perčić upravo slabiju kvalitetu koristi za pripisivanje oslika regionalnom 
majstoru kasnog 13. ili 14. stoljeća. Fučić pak datira oslik oko 1300. s čime se u svojoj 
doktorskoj disertaciji slaže i Nikolina Maraković napominjući snažan utjecaj lokalne tradicije, 


228 Badurina, A. (bilješka 42.), str. 116-117. 
229 Fučić, B. (bilješka 38.), str. 16-17. 
230 Fučić, B. (bilješka 38.), str. 16-17. 
231 Perčić, I, (bilješka 53.). 


60 









konzervativnosti i naivnosti. 232 

4.9.5. Sveta Marija Magdalena u Bazgaljima 

S istočne strane ceste koja vodi od Žminja prema Lindaru na brežuljku, nalazi se crkva svete 
Marije Magdalene u Bazgaljima. Njezina dužina iznosi 11 metara, gotovo dvostruko više od 
njezine širine koja iznosi 5,60 metara, a izduženost tlocrta dodatno je naglašena završetkom u 
širokoj i plitkoj apsidi koja je nadsvođena kalotom. Mjesto na kojemu apsida prelazi u luk 
naglašeno je plitkim impostima. Podjednako visoki pojasevi crkve potvrđuju dataciju gradnje 
crkve u 13. stoljeće dok su portal i prozori novijeg datuma, točnije, crkva je pregrađena u 18. 
stoljeću. 233 

U apsidi crkve prikaz je Krista na prijestolju kojemu prilaze dva lika svetaca te se, kao i u 
Draguću, vjerojatno radi o prikazu scene Deisisa s Bogorodicom i svetim Ivanom Evanđelistom 
uz Krista, a ponavlja se i lik svetog biskupa na sjevernom zidu crkve, uz apsidu (Slika 30). 
Uzevši u obzir navedeno, moguće je da su se najužnom zidu, uz apsidu, nalazili prikazi svetica 
koji su danas uništeni, prema Ivi Perčić prikaz Vizitacije. 234 Većina oslika crkve je uništena. 
Izgubljene su scene Rođenja, Bijega u Egipat, i Posljednje večere dok su scene Judine izdaje i 
Bičevanja Krista teško vidljive. Scena Raspeća sačuvana je samo u fragmentu koji prikazuje krilo 
anđela uz hastu križa jer je oštećena kasnijim probijanjem prozora. Danas je djelomično vidljiva i 
scena Polaganja u grob koja ikonografski pripada Zapadnoj tradiciji, odnosno Kristovo tijelo 
polaže se u kameni sarkofag. Uspoređujući kompoziciju s Dragućkim ciklusom za pretpostaviti je 
završnu scenu dolaska Svetih žena na prazan Kristov grob. 


232 Fučić, B. (bilješka 38.), str. 16-17. 

Maraković, N. (bilješka 40.), str. 285. 
233 Demonja, D. (bilješka 31.), str 66. 
234 Perčić, I. (bilješka 53.). 

Slika 31. Oslik crkve svete Marije Magdalene u Bazgaljima 


Na zapadnom zidu crkve Branko Fučić prepoznao je prikaze Prvog grijeha s desne strane 
vrata te Geneze s lijeve strane. 235 

Oslike crkve svete Magdalene u Bazgaljima Branko Fučić datirao je u 13.stoljeće, točnije oko 
1300., a Nikolina Maraković potvrdila je tu dataciju. 


4.9.6. Sveti Kuzma i Damjan u Boljunu 

Na ulazu u naselje Boljun nalazi se crkva svetih Kuzme i Damjana.Njezina arhitektura 
izmijenjena je baroknom intervencijom. Prvi radovi započeti su 1698. g., a trajali su do 1705. g.. 
U tom periodu crkvi je, između ostaloga, izmijenjeno pročelje i uklonjena originalna polukružna 
apsida.Crkva je građena slaganjem duguljastih klesanaca u redove različite visine što kao i u 
crkvi svetog Elizeja u Draguću stvara dinamiku visine redova i boje (Slika 32). 237 


235 Fučić, B. (bilješka 205.), str. 62. 
236 Maraković, N. (bilješka 40), str. 285-292. 
237 Demonja, D. (bilješka 31.), str. 79-80. 

Slika 32. Crkva svetih Kuzme i Damjana u Boljunu 


Oslik je 1947. g. otkrio Branko Fučić, no do perioda kada je otkriće objavio u članku (1964. 
g.), pao je krov crkve, a uništen je i portal dok se na ziđu pojavilo mnogo pukotina. Sam fresko 
oslik izrađen je na prvom sloju žbuke zbog čega je kao i crkva datiran u 12. ili 13. stoljeće. Prema 
Fučićevoj analizi bilo je moguće razlučiti podjelu u polja, dok je u donjoj zoni, odijeljenoj od 
gornje bordurom s naslikanom lozom, bila oslikana draperija. 238 

Na sjevernom zidu prepoznao je Judin poljubac u drugom polju, potom Raspeće od kojeg je 
tada bio vidljiv fragment s titulusom, te glavu Bogorodice na kojoj nije prikazana bol zbog čega 
ju Fučić interpretira kao stari, sirijski ikonografski tip, u kojemu Bogorodica zagovara, a Ivan 
svjedoči držeći Evanđelje u ruci. Posljednja scena ciklusa Muke također je bila samo slabo 
očuvana. Prepoznatljiv je bio lik anđela koji desnom rukom pokazuje prema dolje, prema 
pravokutnom predmetu marmorizirane površine dok su u pozadini glave likova, neprepoznatljive 
zbog uništenosti. Ovu kompoziciju Fučić interpretira kao scenu Svetih žena na Kristovom grobu. 
Oslik crkve u Boljunu temelji se na ortačkim elementima izvedenim crnom bojom koji su 
popraćeni bojom. 239 

Freske Fučić datira u period između ranog 12. i kraja 13. stoljeća, no točniju dataciju nije 
mogao predložiti zbog velike oštećenosti oslika. 240 
Danas su oslići potpuno uništeni te nisu moguće nove interpretacije. 

238 Fučić, Branko. Sveti Kuzma i Damjan u Boljunu. Bulletin JAZU, XII (1-2), 1964., str. 18-28. 

239 Fučić, B. (bilješka 238.), str. 25. 

240 Fučić, B. (bilješka 238.), str. 27. 

5. Freska krčkog Kaštela 


5.1. Povijesni pregled grada Krka 

Otok Krk pripadao je stoljećima Rimskom Carstvu, a samim time i njegovi veliki gradovi 
Curicum i Fulfmum zbog čega se na području čitavog otoka proširila rimska kultura i latinski 
jezik. Nakon pada Zapadnog Rimskog Carstva 476., otok Krk je promijenio mnogo gospodara, 
dolazili su brojni narodi, između ostalih i Hrvati koji su nastanjivali čitav teritorij otoka dok su se 
starosjedioci povukli na južni dio otoka, unutar zidina Grada Krka. Biskupija se u Krku spominje 
585., a spadala je pod akvilejski patrijarhat. Od 7. stoljeća, otok je podijeljen na dva dijela: 
romanski starosjedioci nastanjivali su grad Krk kojim je vladao bizantski car, a ostatak otoka 
naseljavali su Hrvati sa knezom ili banom na kopnu. Oko 878. g., krčka biskupija pripojena je 
splitskoj nadbiskupiji, a romanski gradovi Dalmacije, uključujući i Krk pripali su pod zaštitu 
hrvatskog kneza Sedeslava kako će ostati do 1000. g. kada njime ovladava mletačka vlast koja će 
na Krku trajati do 1059. g., odnosno do kralja Petra Krešimira. Upravo u to vrijeme Krk postaje 
središte slavenskog bogoslužja.Krk je kasnije pristao uz kralja Kolomana, a krčki biskup 
Dominik prisustvovao je i saborima, no uskoro, već 1118., Krk opet potpada pod mletačku vlast. 
U isto vrijeme javlja se knez Dujam, praotac knezova Frankopana za čije vladavine krčka 
biskupija potpada pod zadarsku biskupiju koja je bila pokorna Mlecima. Hrvati su pokušali 1133. 
g. ponovno osvojiti Krk, ali bezuspješno. Po smrti kneza Dujma 1163. nasljeđuju ga sinovi Bartol 
I. i Vid čiju vlast potvrđuje i mletački dužd Vitalis Mihael, a za čije će vladavine u Krku stolovati 
biskup Ivan. Knezovi su za svoje vladavine, koja je trajala više od trideset godina, utvrđivali grad 
Krk te gradili brojne arhitektonske sadržaje. 241 

Središnja crkvena građevina grada Krka romanička je katedrala Uznesenja Marijina čija 
povijest kao sakralnog objekta seže u 5. ili 6. stoljeće, odnosno još ranije, u doba antike kada su 
se na njezinom prostoru nalazile terme. Katedrala je krajem 12. stoljeća produljena na zapad te 
povezana s tada novoizgrađenom dvokatnom palatinskom crkvom svetog Kvirina koja se lučnim 
otvorom otvarala prema prostoru katedrale. Ovu činjenicu Marijan Bradanović povezuje sa 
srednjovjekovnom tradicijom westwerka, odnosno s povlaštenom pozicijom za trajanja 


241 Klaić, Vjekoslav. Krčki knezovi Frankopani. Rijeka: Izdavački centar, 1991., str. 77-88. 

euharistije za kneževe Vida i Bartola. 242 Miljenko Jurković naglašava kako je crkvu svetog 
Kvirina sagradio i opremio biskup Ivan o vlastitom trošku prije postavljanja na položaj biskupa 
što ukazuje na činjenicu da je bio vrlo imućan, moguće čak u rodbinskoj vezi sa kneževima 
obitelji Frankopan. 243 

Na trgu Kamplinu, građani i kneževi podigli su kaštel sa sudnicom i tamnicom. Na ulazu u 
kulu, na luneti je uklesan natpis: To je djelo čitave ove obćine. Godine gospodnje 1191., za 
vremena biskupa krčkog Ivana, kao i za krčkih knezova Bartola i Vida to je djelo započeto. 244 
Prizemlje i prvi kat zvonika bili su svođeni križnim svodovima, a Bradanović pretpostavlja daje 
neki od tih prostora imao liturgijsku ulogu (oratorij-relikvijar). 245 

Danas ne možemo sa sigurnošću tvrditi čemu je kula originalno služila. S obzirom na to daje 
imala zvono, a i zbog sličnog pristupa gradnji, možda je služila kao zvonik crkve uz koju se 
nalazi, a možda su zvona služila za obavještavanje o opasnosti, s obzirom na to da se s nje pogled 
vrlo daleko proteže. Moguće je i da je služila za obje funkcije. Osim toga, freske u prizemlju 
govore o mogućem sakralnom karakteru, dok je jama ispod površine zemlje možda služila kao 
tamnica. 

Gradnje u periodu 12. stoljeća nužno je promatrati kroz utjecaj clunyjevskih benediktinaca 
koji tada dolaze na otok, ali i Zadra gdje se 1154. osniva zadarska nadbiskupija. Upravo u Zadru 
treba tražiti stilske utjecaje s obzirom na to da se u 11. stoljeću na otoku nije gradilo te nije bilo 
predromaničke arhitekture koja bi se mogla razvijati. U svetom Kvirinu, kao i u zvoniku 
korištena je konstrukcija križnog svoda koja prije toga nije upotrebljavana na otoku, ali je bila 
poznata u Zadru zbog čega je vjerojatno da su graditelji objekata s kraja 12. stoljeća na Krk 
pristigli upravo iz Zadra. 246 


242 Bradanović, Marijan. Grad Krk u srednjem vijeku. Split: Muzej HAS, 2016., str. 15-16. 

243 Jurković, Miljenko. Doppelkapelle sv. Kvirin u Krku: biskupska palatinska kapela dvostruke funkcije. Prilozi 
povijesti umjetnosti u Dalmaciji, 32 (1), 1992., str. 223-236. 

244 Klaić, V. (bilješka 195.). str. 77-88. 

245 Bradanović, M. (bilješka 242.), str. 18. 

246 Jurković, Miljenko. Uloga Zadra, Clunya i kneževa Frankopana u promociji romanike na otoku Krku. Umjetnost 
na istočnoj obali Jadrana u kontekstu europske tradicije. 1993., str. 177-187. 

5.2. Formalna analiza oslika 


Na južnom zidu prizemlja kule-sudnice pronađeni su ostaci freske. Freska je vrlo oštećena te 
su sačuvani i slabo vidljivi samo manji dijelovi ukupnog prikaza. Svi elementi naslikani su 
plošno, zemljanim bojama, s debelom, crnom obrubnom linijom. S lijeve strane prozorskog 
otvora vidljiv je ostatak ruke, odnosno stisnute šake koja je možda nešto držala, no to što je bilo u 
njoj danas je izgubljeno (Slika 34.). Desno od toga vidljiv je dio žutog kružnog elementa, 
vjerojatno aureole. Ispod nje dio je zelene haljine i dviju ruku od kojih je desna ruka prikazanog 
lika položena na prsa, a lijeva, također lagano podignuta, stisnuta kao da je nešto držala, no i taj 
element do danas je nestao. S ruku prema dolje padaju nabori tkanine naglašeni crnim linijama. S 
lijeve strane prozora vidljive su tri paralelne vertikalne linije crvene, žute te ponovno crvene boje 
odijeljene crnom obrubnom crtom, a lijeva od njih nastavlja se prema gore, uz prikaz lika u 
zelenoj haljini. 

Iznad prozora još je jedan ostatak freske (Slika 33.). Dva su jednostavna lica naslikana jedno 
uz drugo. Lice s promatračeve lijeve strane vrlo je oštećeno. Raspoznaje se dio obrubne linije te 
dvije crne točke očiju i dvije polukružne crne crte obrva. Uz njega, s promatračeve desne strane, 
priljubljeno je još jedno, nešto očuvanije lice. Vidljiva je crna obrubna crta, dva oka (ono s 
promatračeve desne strane je bolje očuvano) naslikana kao dvije crne kružnice s crnim točkama 
unutar njih, potom oštećenjem prekinuta zaobljena crna linija nosa, malene usne te dva rumena 
kruga na mjestu obraza. Ispod lica vidljivi su dijelovi tijela. Ispod, s promatračeve strane lijevog 
lica, uočavaju se dijelovi žute tkanine te rukav i šaka koji grle nama desni lik. Desni lik s 
promatračeve strane ima zelenu odjeću, a vidljiva je i njegova ruka koja grli lijevi lik. Danas nije 
vidljiv lik djeteta koji je navodno bio prikazan na području trbuha jednog od likova. 247 Također 
je vidljiv mali komad freske geometrijskog uzorka ispod prozorskog otvora te komadić freske bez 
vidljivog prikaza na zapadnom zidu. 


247 Takvo mišljenje zastupa arheolog Matija Makarun, koji me o takvoj interpretaciji usmeno izvjestio. 

Slika 33. Ostatak freske u krčkoj kuli sudnici 



Slika 34. Ostatak freske u krčkoj kuli sudnici 


67 











5.3. Ikonografska analiza fresaka 


Promotrimo li ostatke freske uočavamo podignutu, stisnutu šaku desne ruke nekog lika koji se 
nalazio na lijevoj strani prikaza. S obzirom na položaj prikazanog ostatka ruke možemo zaključiti 
kako je lik trčao te je u trku podignuo ruku u zrak, a s obzirom na stisnutu šaku možemo 
pretpostaviti kako je u njoj bilo nešto. Moguće je daje to bio cvijet ljiljana kojeg je Gabriel donio 
Bogorodici ili žezlo. Lik s desne strane, u zelenoj haljini, ima tragove aureole, dakle svetački je 
lik, koji desnu ruku polaže na prsa, a lijevu također drži podignutu, no moguće je da je u njoj 
nešto držao, a prema riječima arheologa Matije Makaruna “pri čišćenju se nešto naziralo”. To 
nešto mogla bi biti preslica, odnosno vreteno koje je od 12. stoljeća Bogorodica u prikazima 
Navještenja često držala u ruci. Iz navedene analize moguće je zaključiti kako položaj likova ide 
u prilog interpretaciji scene kao scene Navještenja. 

Prikaz Navještenja dio je ciklusa o Bogorodici, ali i prvi prikaz iz ciklusa o Kristovu životu. 
Scena je to koja se smatra trenutkom začeća Isusa Krista, a samim time i početkom otkupljenja. 
Zbog svoje važnosti, ova scena jedan je od najranijih kršćanskih prikaza. Ikonografija prikaza 
razvila se na temelju Lukina evanđelja, ali proširivala se apokrifnim tekstovima poput 
Protomatejeva evanđelja i Pseudomatejeva evanđelja. 249 Apokrifna evanđelja unijela su u 
ikonografiju prikaza još dva motiva: anđeoski pozdrav na bunaru te motiv Bogorodice prelje. 

Bogorodicu u ovim prikazima nalazimo u više stavova, no od 6.stoljeća ona se prikazuje na 
desnoj strani slike, a pokretima ruku izražava raspoloženje straha ili razmišljanja (karakterističan 
za Bizant, s dlanovima okrenutim prema van na prsima kao znak prvotnog odbijanja). Lik 
Bogorodice prelje rijedak je nakon 6.stoljeća, (premda i dalje prisutan u nekim pučkim 
sredinama) sve do 12. stoljeća kada ponovno oživljava u ikonografiji Bizanta, a posredno i 
Zapada. U ovim prikazima Bogorodica je prikazana stojeći ili sjedeći s vretenom ili preslicom u 
ruci. Anđeo je od 6.stoljeća na lijevoj strani slike, a sve do 14. stoljeća on je prikazan u stojećem 
položaju. Premda je u početku isključivo stajao, od 12. stoljeća u bizantskoj i zapadnoj 
romaničkoj ikonografiji on hoda ili trči. Na prikazima Navještenja nezaobilazan je motiv cvijeta 
između Bogorodice i anđela i/ili u ruci anđela Gabrijela. 250 

Usporedbom uobičajenih načina prikazivanja s ostacima freske južnog zida kule krčkog 

248 0 ovom podatku usmeno me izvjestio arheolog Matija Makarun. 

249 Badurina, A. (bilješka 42.), str. 451-455. 

250 Badurina, A. (bilješka 42.), str. 451-455. 

Kaštela moguće je pretpostaviti daje lijevi prikaz upravo prikaz Navještenja. 

Promotrimo li ponovno ostatke fresaka iznad prozora, uočavamo dva ženska zagrljena lika.To 
bi mogao biti bilo koji prikaz, no uzmemo li u obzir da mu prethodi pretpostavljeni prikaz 
Navještenja logično je zaključiti da slijedi scena Pohođenja, odnosno Vizitacije.S obzirom na to, 
možemo pretpostaviti da je desno od lika Elizabete bila naslikana i njena kuća te Zaharija i 
sluškinja. 

Scene su naslikane lijevo od prozora i iznad prozora te je moguće da se desno od prozora 
nalazila još jedna sena. Osim toga, moguće je da se još nekoliko scena nalazilo na ostalim 
zidovima čemu u prilog ide maleni komad oslika na zapadnom zidu koji nije moguće 
interpretirati. Logičan nastavak ovih scena bili bi neki od prikaza iz života Bogorodice što je 
logična poveznica s obzirom na posvetu katedrale Uznesenju Marijinom. 

Donji dio freske prikazivanje i tretiran kao sokl, odnosno prikazivao se kao daje zid obložen 
mramornim pločama ili inkrustacijama geometrijskog ornamenta. 251 Da je to i u ovom slučaju 
bilo tako, svjedoči vrlo maleni ostatak freske ispod prozora. 


5.3.1. Usporedba s prikazima Navještenja i Pohođenja 

U Bermu, u crkvi Sv. Marije na Škrilinah koju je prema natpisu oslikao Vincent iz Kastva 
1474. g., prikazan je na južnom zidu ciklus prikaza iz života Bogorodice. Prikazane su tamo 
scene: Rođenje Bogorodice, Prikazanje Bogorodice u hramu, Zaruke, Navještenje, Pohođenje, 
Rođenje Kristovo, Prikazanje u hramu, Pokolj nevine djece, Bijeg u Egipat, Disputa u hramu, 
Krštenje Kristovo te brojni sveci i svetice. Na sjevernom zidu prikazi su iz života Krista: 
Poklonstvo kraljeva, Posljednja večere, Ulazak u Jeruzalem, Molitva na Maslinskoj gori, Judin 
poljubac te ponovno brojni sveci. 252 Na zapadnom zidu crkve, na zidu koji vjernici gledaju pri 
izlazu, u Bermu su prikazani Ples mrtvaca, Prvi grijeh i Kolo sreće. Moguće je kako su u krčkom 
Kaštelu na zapadnom zidu bile prikazane scene iz Kristova života, a na sjevernom (na kojemu se 
nalazi izlaz) neka od upozoravajućih scena. Isto tako, moguće je da su se na svim zidovima 
nalazile scene iz Ciklusa o životu Bogorodice. Ikonografija pojedinih prikaza na Krku i u Bermu 

251 Fučić, Branko. Iz istarske spomeničke baštine, svezak II. Zagreb: Matica hrvatska, 2006., str. 28. 

252 Fučić, Branko. Vincent iz Kastva. Pazin: Istarsko književno društvo J. Dobrile, Zagreb: Kršćanska sadašnjost. 

1992., str. 22, 30-31. 

bitno je različita s obzirom na to da je freska iz Berma datirana u 15. stoljeće, no važna je 
usporedba s njome jer se način na koji su prikazi slijedili jedan za drugim nije mijenjao još od 
ranog srednjovjekovlja, ali poglavito ne od 12. stoljeća te nam beramski oslik omogućuje lakše 
razumijevanje kompozicije ovog tipa ciklusa. 

U Humu, u crkvi sv. Jeronima na jedinom sačuvanom polju južnog zida oštećen je prikaz 
Pohođenja. Dvije žene prikazane su u zagrljaju, a haljine su sistemi nabora što djelomično 
podsjeća na freske iz kaštela na Krku. Osim Pohođenja, u Humu se nalazi i prikaz Navještenja 
koje je ovdje prikazano na trijumfalnom luku. Ikonografski vrlo slično Krku, anđeo u brzom 
hodu prilazi s lijeva Bogorodici koja na desnoj strani sjedi dok u ruci drži vreteno. 253 Tipičan je 
ovo prizor 12. stoljeća koji se lako može usporediti s onim na Krku poglavito zbog činjenice da 
su gotovo istovremeni. 

Prikaz Navještenja nalazi se i na trijumfalnom luku u Draguću. Anđeo je prikazan s lijeve 
strane kako kroči prema Mariji koja stoji na desnoj strani i prede. 254 Uzdignuta desna ruka, 
paralelni nabori i obrubna linija vrlo su slični onima na Krku, premda nešto mekši što je logično s 
obzirom na to daje Dragućka freska datirana u 1300., odnosno nastala je stotinjak godina nakon 
oslika u Krku. 255 


253 Fučić, B. (bilješka 24), str. 192-194. 
254 Fučić, B. (biljška 252.), str. 93-95. 
255 Fučić, B. (bilješka 38.), str. 18. 

5.4. Stilska analiza 


Uzimajući u obzir utjecaj koji su Zadar, odnosno zadarski majstori ostvarili na krčki razvoj 
arhitekture i umjetnosti, potrebno je slična rješenja prvo potražiti upravo u Zadru. Zadarski 
zvonik izgrađen je nakon što se grad nakon višegodišnjeg opiranja priklonio Kolomanu što 
potvrđuje i natpis uklesan u zvonik koji ujedno i datira gradnju u 1105. g. Prostorija prvog kata 
nadsvođena je križnim svodom koji se krajem stoljeća ponavlja i na krčkom zvoniku, a friz s 
palmetama iz crkve svete Marije ponavlja se u crkvi svetog Mihovila. . Nije stoga za zanemariti 
činjenicu da zadarski zvonik sadrži i oslik koji Ivo Petricioli povezuje s freskama iz 
Lombardije 257 , te su takvu dekoraciju zvonika vjerojatno htjeli ponoviti i Krčani. Važnost utjecaja 
Zadra na krčku umjetnost ističe i Miljenko Jurković navodeći kako u 12. stoljeću na Krk iz Zadra 
dolaze majstori radionice koju naziva „graditeljsko-klesarska radionica zvonika svete Marije“. 


Usporedba s freskama 12. i 13. stoljeća 


Kako bi sigurnije potvrdili dataciju, nužna je usporedba s drugim freskama iz 12. stoljeća. 
Premda su freske vrlo različitih prikaza, pri ovoj usporedbi to ne čini poteškoću s obzirom na to 
daje naglasak na tehnici, odnosno načinu slikanja, a ne motivu. 

Možda najbolji primjer za usporedbu jest freska s prikazom Navještenja iz crkve sv. 
Jeronima u Humu koja se datira u 12. stoljeće. Premda je ova freska mnogo bolje očuvana, te je 
vidljivo tonsko nizanje linija, još uvijek je čitav prikaz plošno izrađen, upravo kao i freske na 
Krku za koje, premda danas nisu vidljivi, ne možemo sa sigurnošću tvrditi da nisu imali isti način 
toniranja površina. Osim toga, svi elementi na obje freske imaju obrubnu liniju, no na Krku je 
ona izvedena crnom bojom dok je u Humu ona tamno smeđe boje. 

Vrlo sličan način izrade, odnosno plošno prikazivanje korišteno je i na freskama u 
Svetvinčetu u Crkvi sv. Vincenta koje se datiraju u 13.stoljeće. Na prikazu Tri apostola možemo 


256 Šimunić Buršić, Marina. Svod u zvoniku crkve sv. Marije u Zadru u kontekstu najranijih europskih svodova s 
dijagonalnim lukovima. Prostor , 20, 2012., str. 20-31. 

257 Petricioli, Ivo.Uloga Zadra u srednjovjekovnim umjetničkim vezama na jadranskom prostoru. Umjetnost na 
istočnoj obali Jadrana u kontekstu europske tradicije. Rijeka 1993., str. 7-16. 

258 Jurković, M. (bilješka 246.), str. 181-182. 

259 Fučić, B. (bilješka 38.), str. 8-9. 


71 



uočiti veliku sličnost sa freskama iz Krka. Crna obrubna linija uokviruje sve prikazane elemente, 
a nabori tkanine izvedeni su plošnim nizanjem paralelnih linija tamnije i svjetlije boje. i na 
licima, premda su u Svetvinčentu muška, uočavamo sličnost u izvedbi. Obrubna linija uokviruje 
lica, oči su bademasti cmi okvir s tamnom točkom u sredini, obrve su crne, polukružne linije, a 
obrazi crveni krugovi što je vrlo slično načinu izrade lica u Krku. 260 

Uočene sličnosti još nam jednom potvrđuju datiranje freske iz kule sudnice u Gradu Krku u 12. 
ili 13. stoljeće. 


260 Fučić, B. (biješka 38.), str. 16. 

6. Zaključak 


Velik broj crkvi nastalih od 11. do 13. stoljeća građen je su pod utjecajem djelovanja 
benediktinaca. Kod nekih crkava kao primjerice u Svetom Mihovilu u Kloštru, utjecaj je direktan 
jer je osnovana od strane benediktinaca, dok je kod ostalih utjecaj indirektan, a prepoznaje se u 
širenju takozvanog benediktinskog kulturnog kruga, odnosno širenju vjerskih i kulturnih ideja 
između njihovih samostanskih crkava u čitavoj Europi. Osim toga, benediktinski samostani imali 
su i svoje slikarske škole koje šire stilske karakteristike razdoblja. Ipak, potrebno je uzeti u obzir 
zapažanje Nikoline Maraković koja u svome doktoratu ističe kako je izraz „benediktinski stil“ 

961 

netočan, odnosno nedovoljno precizan upravo kao i „zapadnjački 44 ili „bizantski stil 44 . 

Pregledom zidnih oslika 11., 12. i 13. stoljeća u Istri, uočava se snažan utjecaj 
zapadnoeuropske umjetnosti, poglavito s područja južnog njemačkog (Bavarska) te 
sjevernotalijanskog kulturnog kruga odakle dolaze uzori za velik broj danas postojećih oslika. 
Ipak, nije zanemariv niti utjecaj bizantske umjetnosti koji tradicionalno postoji na ovom 
području, a koji u mješavini sa zapadnim stilskim odrednicama dolazi i sa zapada od 11. stoljeća 
za vladavine Otona II. 

Nikolina Maraković u zaključnim razmatranjima svoga doktorata navodi kako heterogenost 
prikaza ukazuje na to da su dio prikaza izrađivale lokalne radionice. Postojeći dokazi ne upućuju 
na to da je u Istri između 11. i 13. stoljeća djelovala značajnija umjetnička radionica već je 
najvažnije prikaze moguće povezati s europskim umjetničkim centrima, točnije ona ih povezuje 
sa samostanskim centrima južne Njemačke, Bavarske te sjeverne Italije i Veneta. Naručitelje pak 
ne prepoznaje izvan granica Istre već narudžbe pripisuje lokalnim feudalcima i višim slojevima 
crkvene hijerarhije poput pulskih i porečkih biskupa koji su ujedno bili i značajni istarski 
feudalci. 262 

Na području istarskog poluotoka poznato je sedamnaest primjera zidnog oslika nastalog 
između 11. i 13. stoljeća što je podatak koji ove primjere već zbog brojnosti čini značajnim u 
kontekstu hrvatskog, ali i europskog prostora. Osim toga, neki od prikaza poput ciklusa 
mučeništva Svetog Stjepana ili pak prikaza svete Agate i svete Lucije u crkvi svete Agate u 
Kanfanaru vrlo su rijetki u europskom prostoru što im dodatno povećava važnost. Potrebno je 


261 Maraković, N. (bilješka 40.), str. 294-298. 

262 Maraković, N. (bilješka 40.), str. 299-301. 

naglasiti i činjenicu daje vrlo malo sličn ih prikaza nastalih između 11. i 13. stoljeća sačuvano u 
Europi što još jednom uvećava važnost sačuvanih oslika. 

Upravo zbog navedenih činjenica nužno je istarske zidne oslike promatrati ne kao izdvojenu 
cjelinu koja samostalno egzistira, već u kontekstu širokog, zapadnoeuropskog kulturnog kruga. 

Izvršena ikonografska analiza fresaka u Kuli sudnici u Gradu Krku kao i njihova usporedba s 
prikazima sačuvanim u različitim tehnikama ukazuje na to da su na prikazima bile scene 
Navještenja i Pohođenja. Osim toga, ikonografija sačuvanih prikaza korištena je u 12. i 13. 
stoljeću za što postoje brojni sačuvani prikazi te su vjerojatno i ove freske nastale upravo u to 
vrijeme. Usporedba prikaza s drugim freskama iste tematike poput onih u Bermu i Humu, ali i 
ostaci fresaka nepoznatog motiva na drugim zidovima prizemlja Kule sudnice, te položaj 
sačuvanih prikaza ukazuju na to da je vjerojatno bilo prikazano još scena, odnosno vjerojatno 
ciklus iz života Bogorodice i/ili ciklus iz života Krista. 

Nadalje, usporedba s drugim freskama iz 12. i 13. stoljeća, odnosno s onima iz Svetvinčenta 
i Huma ukazala je na brojne sličnosti u načinu slikanja između ovih fresaka i onih u Krku, a 
njihova datacija u kasno 12. odnosno rano 13. stoljeće još jednom potvrđuje datiranje freske iz 
Krka u isto vrijeme. 

8. Prilozi 


Slika 1.Sveti Mihovil u Kloštru. Preuzeto s: 
http://istra.lzmk.hr/clanak.aspx?id=1374 pristuplieno 12.7.2016. 

Slika 2. Mučeništvo svetog Stjepana. Preuzeto s: 

http://revitas.org/hr/turisticki-itinerari/freske/sv-lovrec-klostar.10/sv-mihovik61.html pristupljeno 
14.07.2016. 

Slika 3. Slika 3. Prikaz svetog biskupa u crkvi svetog Mihovila u Kloštru. Preuzeto s: 
http://revitas.org/hr/turisticki-itinerari/freske/sv-lovrec-klostar.10/sv-mihovil.61.html pristupljeno 
14.07.2016. 

Slika 4. Sveti Martin u Svetom Lovreču Pazenatičkom. Preuzeto s: 
https://en.wikipedia.org/wiki/Sveti Lovre%C4%8D pristuplieno 14.07.2016. 

Slika 5. Prikaz Krista u južnoj apsidi crkve svetog Martina. Preuzeto s: 

http://heartofistria.com/fileadmin/documents/brosure/freskeHR ITL.pdf pristuplieno 14.07.2016. 

Slika 6. Oslik crkve svetog Martina u Svetom Lovreču. Preuzeto s: 

http://heartofistria.com/fileadmin/documents/brosure/freskeHR ITL.pdf pristupljeno 
12.7.2016. 

Slika 7. Crkva svete Agate kod Kanfanara. Preuzeto s: 

http://www.kanfanar.hr/kultura/crkve pristuplieno 12.7.2016. 

Slika 8. Oslik apside crkve svete Agate kod Kanfanara. Preuzeto s: http://revitas.org/hr/turisticki- 
itinerari/freske/sorici-dvigrad-kanfanar. 1 l/sv-agata.31 .html pristuplieno: 14.07.2016. 


Slika 9. Oslik crkve svete Agate kod Kanfanara. Preuzeto s: http://revitas.org/hr/turisticki- 
itinerari/freske/sorici-dvigrad-kanfanar, 1 l/sv-agata.31 .html pristuplieno: 14.07.2016. 

Slika 10. Crkva svete Foške kod Peroja. Preuzeto s: http://istrapedia.hr/hrv/195/batvaci/istra-a-z/ 
pristupljeno 14.07.2016. 

Slika 11. Prikaz Krista s trijumfalnog luka u crkvi svete Foške kod Peroja. Preuzeto s: 
http://zupavodnian.com/crkve/sveta-foska pristupljeno 14.07.2016. 

Slika 12. Detalj oslika crkve sveta Foška kod Peroja. Preuzeto s: 
http://zupavodnjan.com/crkve/sveta-foska pristupljeno 14.07.2016. 

Slika 13. Crkva svetog Jeronima u Humu. Preuzeto s: 

http://www.hkv.hr/reportae/lj-krinjar/4671-reportaa-hum—qkrasna-zemljo-istro-milaq.html 

pristupljeno 15.07.2016. 

Slika 14. Oslik crkve svetog Jeronima u Humu. Preuzeto s: 
http://www.istriaholiday.com/buzet/cro/sak02 2.html pristupljeno 15.07.2016. 

Slika 15. Prikaz Navještenja u crkvi svetog Jeronima u Humu. Preuzeto s: 
http://revitas.Org/hr/turisticki-itinerari/freske/slum-roc-hum.3/sv-jeronim. 11 .html pristupljeno 
15.07.2016. 

Slika 16. Detalj prikaza Raspeća u crkvi svetog Jeronima u Humu. Preuzeto s: 
http://revitas.Org/hr/turisticki-itinerari/freske/slum-roc-hum.3/sv-jeronim. 11 .html pristupljeno 
15.07.2016. 

Slika 17. Prikaz Polaganja u grob u crkvi svetog Jeronima u Humu. Preuzeto s: 
http://revitas.Org/hr/turisticki-itinerari/freske/slum-roc-hum.3/sv-jeronim. 11 .html pristupljeno 
15.07.2016. 


Slika 18. Detalj oslika crkve svetog Jeronima u Humu. Preuzeto s: 

http://revitas.Org/sl/turisticni-itinerarji/freske/slum-roc-hum.3/sv-hieronim. 11 .html pristupljeno 

15.07.2016. 


Slika 19. Eufrazijeva bazilika. Preuzeto s: 

http://www.expoaus.org/me/eufraziiana-u-porecu-uso3 pristupljeno 15.07.2016 . 

Slika 20. Prikaz Krista u Eufrazijevoj bazilici. Preuzeto s: 

http://revitas.Org/hr/turisticki-itinerari/freske/visnian-bacva-porec.9/eufraziieva-bazilika.26.html 

pristupljeno 15.07.2016. 

Slika 21. Sveta Marija mala kod Bala. Preuzeto s: 
http://www.bale-valle.hr/znamenitosti/crkve pristupljeno 15.07.2016. 

Slika 22. Crkva svetog Vincenta u Svetvinčentu. Preuzeto s: 

http://www.istria-culture.com/crkva-sv-vincenta-u-svetvincentu-i24 pristupljeno 15.07.2016. 

Slika 23. Oslik crkve svetog Vincenta u Svetvinčentu. Preuzeto s: 
http://revitas.org/hr/turisticki-itinerari/freske/zmini-svetvincenat. 12/sv-vincent'34.html 

pristupljeno 15.07.2016. 

Slika 24. Detalj oslika crkve svetog Vincenta u Svetvinčentu. Preuzeto s: 
http://revitas.org/hr/turisticki-itinerari/freske/zmini-svetvincenat. 12/sv-vincent'34.html 

pristupljeno 15.07.2016. 

Slika 25. Crkva svetog Stjepana u Peroju. Preuzeto s: 
http://istra.lzmk.hr/clanak.aspx?id=2062 pristupljeno 15.07.2016. 

Slika 26. Crkva svetog Petra u Trvižu. Preuzeto s: 
http://www.pazin.hr/o-pazinu/povijest/trviz/ pristupljeno 15.07.2016. 


Slika 27. Crkva svete Marije snježne u Maružinima. Preuzeto s: 

http://www.panoramio.com/user/9013017with photo id=112557769 pristupljeno 15.07.2016. 

Slika 28. Crkva svetog Elizeja u Draguću. Preuzeto s: 

http://www.istria-culture.com/crkva-sv-elizeia-u-dragucu-ilO pristuplieno 15.07.2016. 


Slika 29. Oslik crkve sveti Elizej u Draguću. Preuzeto s: 

http://www.istria-culture.com/crkva-sv-elizeia-u-dragucu-ilO pristuplieno 15.07.2016. 

Slika 30. Prikaz Raspeća u crkvi svetog Elizeja u Draguću. Preuzeto s: 
http://www.istria-culture.com/crkva-sv-elizeia-u-dragucu-ilO pristuplieno 15.07.2016 . 

Slika 31. Oslik crkve svete Marije Magdalene u Bazgaljima. Preuzeto s: 
http://www.istrapedia.hr/hrv/196/bazgalii/istra-foto/ pristuplieno 15.07.2016. 

Slika 32. Crkva svetih Kuzme i Damjana u Boljunu. Preuzeto s: 

http://www.panoramio.com/user/901301/tags/BQLJUN7photo page=2 pristuplieno 15.07.2016. 

Slika 33. Ostatak freske u krčkoj Kuli sudnici, privatna fotografija Matije Makaruna 
Slika 34. Ostatak freske u krčkoj Kuli sudnici, privatna fotografija Matije Makaruna 

